Тамоксифен-Эбеве – medu.uz – Дорилар ҳақида маълумотлар ўзбек тилида\nHome Йўриқномалар Тамоксифен-Эбеве\nПрепаратнинг савдо номи: Тамоксифен-Эбеве\nТаъсир этувчи модда (ХПН): тамоксифен\nфаол модда: 15,2 мг, 30,4 мг тамоксифен цитрати, бу мувофиқ равишда 10 мг, 20 мг тамоксифенга эквивалентдир;\nёрдамчи моддалар: лактоза моногидрати, микрокристалл целлюлоза, магний стеарати, маккажўхори крахмали, коллоид кремний диоксиди.\n10 мг ли таблеткалар: бир томонида хочсимон бўлувчи ўйиқчаси бўлган деярли оқ рангли, думалоқ таблеткалар.\n20 мг ли таблеткалар: бир томонида бўлувчи ўйиқчаси бўлган деярли оқ рангли думалоқ таблеткалар.\nФармакотерапевтик гуруҳи: ўсмага қарши восита, антиэстроген.\nАТХ коди: L02BA01\nТамоксифен – турли тўқималарда эстрогеннинг антагонисти ва агонистининг комплекс фармакологик самараларига эга бўлган ностероид трифенилэтилен ҳосиласидир. Сут бези раки бўлган пациентларда ўсма тўқимасида тамоксифен асосан эстрогенни эстроген рецепторлари билан боғланишини бартараф қилиб, антроэстроген таъсир кўрсатади. Демак, эстрогенга боғлиқ тўқималарда ҳужайра пролиферациясини камайиши алоҳида ўрин тутади.\nАйрим тадқиқотлар аёлларда постменопаузада тамоксифен умумий холестерин ва ПЗЛП холестерин даражасини эстроген таъсири ҳисобига тахминан 10-20% га камайтириш кўрсатилган. Шунингдек, бу аёлларда тамоксифен суякларни минерал зичлигини бир маромда ушлаб туришига ижобий таъсир кўрсатиши тўғрисида хабар берилган. Бироқ аёлларда постменопаузада эндометриянинг гиперплазиясини кузатиш мумкин.\nCYP2D6 изоферментининг фаоллиги бўйича полифорфизм эришиладиган клиник самарадаги фарқлар билан боғлиқ бўлиши мумкин. Метаболизми секинлашган пациентларда терапевтик самарани сусайиши кузатилиши мумкин. CYP2D6 бўйича метаболизми секинлашган пациентларда тамоксифен билан даволашни ўтказиш оқибатлари тўлиқ даражада гомозигот ҳисобланган пациентларда ўрганилмаган.\nCYP2D6 генотип: мавжуд клиник маълумотлар, рецессив аллель бўйича гомозигот ҳисобланган пациентларда сут бези ракини даволашда тамоксифеннинг терапевтик самарасини пасайишини кузатиш мумкинлигини тахмин қилиш имконини беради. Мазкур клиник тадқиқотлар кўпроқ постменопаузадаги аёлларда ўтказилган.\nТамоксифен яхши сўрилади. Бир марталик дозани қабул қилингандан кейин қон зардобида максимал концентрациясига 4-7 кун давомида эришилади.\nҚон зардобида мувозанат концентрациясига одатда 3-4 ҳафта давомида қабул қилингандан кейин эришилади.\nТамоксифеннинг 99% қон зардоби альбумини билан боғланган.\nТамоксифен CYP3А4 изоферменти иштирокида N-десметилтамоксифенгача ва кейин CYP2D6 иштирокида бошқа фаол метаболит – эндоксифенгача аҳамиятли даражада метаболизмга учрайди. CYP2D6 изоферментининг фаоллиги пасайган аёл пациентларда эндоксифеннинг концентрацияси CYP2D6 нинг фаоллиги нормада бўлган пациентларга қараганда тахминан 75% га паст. CYP2D6 нинг кучли ингибиторларини қабул қилиш, тахминан худди шундай даражада эндоксифенни плазмадаги концентрациясини пасайишига ёрдам беради.\nАсосан аҳлат билан чиқарилади. Дастлабки модданинг (тамоксифен цитрати) ярим чиқарилиш даври 7 кунни, асосий метаболит N-десметилтамоксифенники эса – 14 кунни ташкил қилади.\nАлоҳида гуруҳ пациентларида фармакокинетикаси\nБуйрак ва жигар етишмовчилиги бўлган пациентларда тамоксифеннинг фармакокинетикаси ўрганилмаган.\nСут безининг метастатик раки:\nТамоксифен аёл ва эркакларда сут безининг метастатик ракини даволашда самарали ҳисобланади. Тамоксифен сут безининг метастатик раки бўлган аёлларда пременопаузада тамоксифен овариэктомия ёки тухумдонларни нур билан даволашда альтернатив ҳисобланади. Ўсмаларда эстроген рецепторлари бўлган пациентларда тамоксифенни буюриш тайинланган.\nСут бези ракида адъювант даволаш:\nТамоксифен тотал мастэктомиядан ёки сегментлар мастэктомиядан кейин, қўлтиқ ости лимфотугунлари олиб ташланганидан ва нур билан даволашдан кейин лимфотугунларига метастаз берган аёлларда сут безларини даволаш учун қўлланилади. Тамоксифен қўлтиқ ости лимфатугунларига метастаз бермаган аёлларда тотал ёки сегментар мастэктомиядан кейин, қўлтиқ ости лимфа тугунлари олиб ташлаганидан ва нур билан даволашдан кейин сут бези ракини даволаш учун қўлланади. Сут бези раки бўйича тамоксифен билан адъювант даволашни қабул қилган пациентларда тамоксифен иккинчи сут бези ракини пайдо бўлиш хавфини камайтиради.\nIn situ оқ томир карциномаси:\nТамоксифен in situ оқ томир карциномаси бўлган аёлларда операциядан ва нурланишдан кейин сут безининг инвазив ракини хавфини камайтириш учун қўлланади. Сут безининг ракини ривожланиш хавфини камайтириш учун тамоксифен билан даволаш тўғрисидаги қарор фойда/хавф нисбатини индивидуал баҳолашга асосланган бўлиши керак.\nДозалаш тартиби одатда кўрсатмаларга кўра, индивидуал равишда белгиланди. Суткалик доза 20-40 мг ни ташкил қилади. Стандарт доза сифатида 20 мг тамоксифенни ичга ҳар куни узоқ вақт давомида қабул қилиш тавсия қилинади. Касалликнинг кучайиш белгилари пайдо бўлганида препаратни қабул қилишни бекор қилинади.\nТаблеткаларни чайнамасдан, оз миқдордаги суюқлик билан бир марта қабул қилиш учун эрталаб ёки керакли дозани икки марта қабул қилишга, эрталаб ва кечқурунга бўлиб, қабул қилиш лозим.\nПрепаратнинг хавфсизлиги ва самарадорлиги тўғрисида маълумотларни йўқлиги сабабли, тамоксифенни болалар томонидан қабул қилиш тавсия қилинмайди.\nНожўя реакцияларни юз бериш тез-тезлиги қуйидаги тарзда таснифланган: жуда тез-тез (≥1/10), тез-тез (≥1/100, <1/10), тез-тез эмас (≥1/1000, <1/100), кам (≥1/10 000, <1/1000), жуда кам <1/10 000) ва тез-тезлиги ноъмалум (мавжуд маълумотларга кўра тез-тезлигини аниқлашнинг иложи йўқ).\nТез-тез: ўткинчи анемия; тез-тез эмас: лейкопения, вақтинчалик тромбоцитопения; кам ҳолларда: агранулоцитоз, нейтропения; жуда кам ҳолларда: оғир нейтропения, панцитопения.\nТез-тез: суяк метастазлари бўлган пациентларда даволанишни бошида гиперкальциемия.\nМетаболизмни ва овқатланишни бузилишлари\nЖуда тез-тез: суюқликни тутилиши; тез-тез: қон зардобида триглицеридларни ошиши; жуда кам ҳолларда: оғир триглицеридемия, қисман панкреатит билан.\nТез-тез: кўришни бузилишлари, улар катаракта шох пардани ўзгаришлари ва/ёки ретинопатиялар туфайли қисман қайтувчандир. Катарактани ривожланиш хавфи даволаниш давомийлиги ошган сари ошади;\nкам ҳолларда: оптик нейропатия, кўриш нервини неврити (оз сонли ҳолатларда кўрлик юз берган).\nТез-тез: ишемик цереброваскуляр бузилишлар, оёқларни тиришиши, тромбоэмболик бузилишлар, шу жумладан чуқур веналар тромбози ва ўпка артерияси эмболияси. Цитостатикларни бирга қўлланганда тромбоэмболик бузилишлар хавфи ошади;\nТез-тез: жигар ферментлари даражасини ўзгариши, жигарнинг ёғли дистрофияси;\nтез-тез эмас: цирроз;\nжуда кам ҳолларда: холестаз, гепатит, сариқлик, жигар хужайраларининг некрози, гепатоцеллюляр шикастланишлар, жигар етишмовчилиги. Жигарнинг оғирроқ шикастланишини айрим ҳолатлари ўлим билан якунланган.\nЖуда тез-тез: тери тошмаси (шу жумладан кўп шаклли эритема, Стивенс-Джонсон синдроми, буллёз пемфигоид тўғрисида кам хабарлар);\nтез-тез: алопеция, ўта юқори сезувчанлик реакциялари, шу жумладан ангионевротик шиш тўғрисидаги озгина ҳабарлар; кам ҳолларда: тери васкулити;\nМушак-скелет ва бириктирувчи тўқима томонидан бузилишлар:\nРепродуктив тизими ва сут бези томонидан бузилишлар:\nЖуда тез-тез: қин ажралмалари, пременопаузадаги аёлларда ҳайр кўриш циклини ҳатто ҳайзни сусайиши билан боғлиқ бўлган бузилишлари, қиндан қон кетиши;\nтез-тез: вульвани қичишиши, бачадон фибромасини катталашиши, пролифератив эндометриал ўзгаришлар (эндометрияни хавфли ўзгаришлари, гиперплазия ва полиплар ва кам ҳолларда эндометриоз);\nтез-тез эмас: эндометрия раки; кам ҳолларда: тухумдонларнинг кистали шиши, бачадон саркомаси, (асосан хавфли мюллер аралаш ўсмаси), қин полиплари.\nТуғма, оилавий ва наслий бузилишлар:\nЖуда кам ҳолларда: кечки тери порфирияси.\nУмумий бузилишлар ва юбориш жойидаги реакциялар:\nЖуда тез-тез: қизиб кетиш ҳисси, улар тамоксифенни антиэстроген таъсири билан қисман боғлиқдир;\nкам ҳолларда: даволаш курсининг бошида тамоксифен билан даволанишга бўлган жавоб сифатида суякларда ва шикастланган тўқима соҳасида оғриқ.\nТамоксифенга ва/ёки препаратнинг ҳар қандай бошқа компонентларига юқори сезувчанлик. Ҳомиладорлик ва эмизиш даврида қўллаш мумкин эмас.\nТамоксифен ва цитостатиклар бир вақтда буюрилганда тромбоэмболик асоратлар хавфи ошади.\nТамоксифенни кумарин қатори антикоагулянтлари билан бир вақтда қўллаш антикоагулянт самарани аҳамиятли кучайтириши мумкин. Препаратлар бундай бирга буюрилганда пациентларни синчков кузатишни белгилаш тавсия қилинади.\nТамоксифенни адъювант терапия сифати ароматаза ингибитори билан бирга қўллаш тамоксифен билан монотерапияга нисбатан, даволаш самарадорлигини оширмаган.\nМаълумки, тамоксифеннинг одам организмидаги метаболизмини асосий CYP3А4 ферменти ёрдамида катализ қилинадиган метил гуруҳини йўқотиш йўли ҳисобланади. Адабиётдан олинган маълумотлар бўйича, CYP3А4 билан фармакокинетик ўзаро таъсир, шу жумладан рифампицин тамоксифеннинг қон плазмасидаги концентрациясини камайтиради. Бу кузатувнинг клиник ахамияти номаълум.\nДори воситасини фаол шаклини, айниқса фаол метаболит эндоксифенни CYP2D6 изоферментини ингибитори билан фармакокинетик ўзаро таъсири натижасида плазмадаги концентрациясини 65-75% га камайиши тўғрисида маълумотлар мавжуд. Қатор тадқиқотлар давомида серотонинни қайта қамраб олинишининг ингибиторлари гуруҳининг айрим антидепрессантлари (масалан, пароксетин билан) бир вақтда буюрилганда тамоксифеннинг самарадорлигини пасайиши аниқланган. CYP2D6 нинг кучли ингибиторлари (пароксетин, флуоксетин, хинидин, цинакалцет ёки бупропион кабилар билан) буюрилганда тамоксифеннинг самарадорлигини пасайишини истисно қилиш мумкин эмас, иложи борича уларни бир вақтда буюришдан сақланиш лозим.\nПрепаратни буйрак етишмовчилиги, қандли диабети, кўз касалликлари, чуқур веналарни тромбози ва тромбоэмболик касалликлари (шу жумладан анамнезида) бўлган пациентларда эҳтиёткорлик билан ва шифокорнинг кузатуви остида қўллаш лозим.\nДаволаш даврида қон манзарасини, шунингдек тромбоцитлар, жигар фаолияти кўрсаткичларини ва қонда кальций миқдорини вақти-вақти билан назорат қилиш керак.\nОғир тромбоцитопенияда, лейкопенияда ёки гиперкальциемияда хавф ва фойдани индивидуал баҳолашни ўтказиш зарур, даволаш шифокорнинг синчков кузатуви остида ўтказилиши керак.\nГиперлипидемияси бўлган беморларда даволаш жараёнида қон зардобида холестерин ва ТГ концентрациясини назорат қилиш керак.\nТамоксифенни қабул қилаётган аёллар мунтазам гинекологик текширувлардан ўтишлари керак. Сут бези раки юзасидан тамоксифен қабул қилаётган айрим пациентларда пременопаузада ҳайз кўришни сусайиши кузатилган.\nТамоксифен қўлланганда бачадоннинг эндометриал раки ва саркомасини (асосан хавфли мюллер аралаш ўсмалари) жуда кўп учраши тўғрисида ҳабар қилинган. Гарчи уларнинг асосий ривожланиш механизми номаълум бўлсада, бу тамоксифеннинг эстрогенсимон самараси билан боғлиқ бўлиши мумкин. Тамоксифенни қабул қилаётган ёки илгари қабул қилган гинекологик шикоятлари, айниқса қиндан қон кетишлари бўлган ҳамма пациентларни дарҳол текшириш керак.\nДаволашни бошлашдан олдин туғруқ ёшидаги аёлларни ҳомиладорликни истисно қилиниши учун синчков текшириш керак. Тамоксифен овуляцияни чақириши мумкин, бу ҳомиладорлик хавфини оширади, шу сабабли, фаол жинсий ҳаёт олиб берувчи аёлларга тамоксифен билан даволаниш вақтида (кейин тахминан 3 ой давомида) механик ёки ногормонал ҳомилага қарши воситаларни қўллаш тавсия қилинади.\nКлиник тадқиқотларда сут бези ракини тамоксифен билан даволагандан кейин эндометрияда ёки бошқа сут безида бошқа соҳаларда жойлашган бирламчи ўсмаларни ҳосил бўлиши мумкинлиги аниқланган. Ушбу кузатувларнинг сабаб боғлиқлиги, шунингдек клиник аҳамияти аниқланмаган.\nТамоксифен билан даволашдан олдин пациент офтальмологик текширувдан ўтиши керак. Тамоксифен билан даволаш вақтида пайдо бўладиган кўришни бузилишларида (катаракта ва ретинопатия) офтальмологик текширувларни ўтказиш ўта муҳимдир, чунки уларнинг айримлари эрта босқичда аниқланганда, даволашни тўхтатиш йўли билан бартараф қилиниши мумкин.\nЧоп этилган тиббий адабиёт маълумотлари ёрдамида CYP2D6 изоферменти таъсирида метаболизми секинлашганда тамоксифеннинг энг муҳим фаол метаболитларидан бири бўлган эндоксифеннинг плазмада энг кичик концентрациясига эга эканлиги намойиш қилинган.\nCYP2D6 изоферментига нисбатан ингибиция қилувчи таъсир кўрсатадиган дори воситаларини бир вақтда буюриш фаол метаболити -эндоксифенни концентрациясини камайишига олиб келиши мумкин. Бундан келиб чиқиб, тамоксифен билан даволаш ўтказилганда CYP2D6 нинг кучли ингибиторларини (пароксетин флуоксетин, хинидин, цинакалцет ёки бупропион кабилар) бир вақтда буюришдан сақланиш керак.\nТамоксифенни ҳомиладорлик вақтида қўллаш мумкин эмас. Тамоксифенни ҳомиладор аёлларга қўллангандан кейин ҳомиладорликни кутилмаган тўхташи, ҳомиланинг туғма нуқсони ва ўлим тўғрисида оз сонли хабарлар тушган. Туғруқ ёшидаги аёлларни тамоксифен билан даволаш вақтида механик ёки ногормонал ҳомилага қарши воситаларни қўллаш тавсия қилинади. Даволашни бошлашдан аввал пациентлар, ҳомиладорликни истисно қилиш учун синчков текширилишлари лозим. Тамоксифенни қабул қилиш вақтида ёки даволаниш тўхтатилгандан кейин икки ой давомида ҳомиладорлик бошланса, ҳомилани шикастланиш хавфи мавжуд.\nТамоксифенни 20 мг дозада кунига икки марта қўллаш лактацияни секинлаштиради. Лактация ҳатто даволаш тўхтатилгандан кейин ҳам тикланмайди. Шунинг учун тамоксифен билан даволаш вақтида эмизишни тўхтатиш керак ёки тамоксифенни лактация даврида қўлламаслик керак.\nНазорат қилинмайдиган тадқиқотларда Мак Кьюна-Олбрайт синдроми бўлган 2-10 ёшдаги 28 нафар қизлар тамоксифенни 20 мг дан кунига 1 марта 12 ойгача бўлган даврда қабул қилган бўлиб, бунда 6 ой даволангандан кейин бачадоннинг ўртача ҳажмини ошганлиги ва бир йиллик тадқиқотларни охирида эса, икки баробарга ошганлиги аниқланган. Бу маълумотларни тамоксифенни фармакодинамик хусусиятлари билан мос келишига қарамай, унинг сабаб- оқибат боғлиқлиги аниқланмаган.\nТранспорт воситаларини бошқариш ва механизмлар билан ишлашда эҳтиёткорликка риоя қилиш лозим, чунки тамоксифенни қабул қилиш вақтида кўришни бузилиши ва бош айланиши тўғрисида хабар қилинган.\nНазарий жиҳатдан дозани ошириб юборилиши юқорида тарифланган антиэстроген ножўя реакцияларни кучайишини чақириши мумкин. Ҳайвонларда ўтказилган тадқиқотлар оғир даражали дозани ошириб юборилиши (тавсия қилинадиган суткалик доза билан солиштирганда 100-200 марта) катта эстроген самараларни чақириши мумкин. Стандартдан бир неча марта ошадиган дозаларда Тамоксифен ЭКГ да QT интервалини узайишини чақириши мумкин. Махсус антидоти йўқ, даволаш симптоматик бўлиши керак.\n10 мг, 20 мг ли таблеткалар\n10 таблеткадан ПВХ/алюмин фольга блистерга жойланади.\n3 блистердан қўллаш бўйича йўриқномаси билан картон қутига жойланган.\nҚуруқ, ёруғликдан ҳимояланган жойда, 25оС дан юқори бўлмаган ҳароратда


ОГОҲЛИК ДАВР ТАЛАБИ ЭКАНИНИ УНУТМАЙЛИК — Zamaxshariy.uz\nОГОҲЛИК ДАВР ТАЛАБИ ЭКАНИНИ УНУТМАЙЛИК\nМаълумки, тинчлик Аллоҳ таоло томонидан бутун инсониятга инъом этилган улуғ неъматдир. Ислом дини тинчлик тушунчасини ўзининг бош ғояси ва муҳим шиорига айлантиргани ҳам бежиз эмас, албатта.\nАфсуски, Аллоҳ таолонинг улуғ неъмати бўлмиш тинчликдан ҳамма ҳам баробар баҳраманд эмас. Чунки, дунёнинг турли бурчакларида террорчилар томонидан ноҳақ қон тўкилишлар содир этилмоқда. Бундай мудҳиш воқеалар қабиҳ ниятли бузғунчи гуруҳлар томонидан амалга оширилиши биз – мўмин-мусулмонларнинг ҳам қалбларини қаттиқ ларзага солади.\nШунинг учун ҳам биз доимо тинчлик ва меҳр-оқибатни ўзида мужассам этган муқаддас ислом динимизни пок сақлаш, уни турли хил ғаразли хуруж ва ҳамлалардан, туҳмат ва бўҳтонлардан ҳимоя қилиш, унинг асл моҳиятини униб-ўсиб келаётган ёш авлодимизга тўғри тушунтириш, миллий ва диний маданиятимизнинг эзгу ғояларини кенг тарғиб этишни долзарб вазифа сифатида биламиз ҳамда ислом динини ниқоб қилиб, ўзларининг ғаразли мақсадларига эришишга уринаётган фирқа ва оқимларга қарши доимо сергак ва ҳушёр туриш зарурлигини таъкидлаймиз.\nБиз мавжуд тинчликнинг қадрига етиш билан бирга, ношукурчилик қилишдан сақланишимиз керак. Абу Ҳурайра (розияллоҳу анҳу) дан ривоят қилинган ҳадисда Расули акрам (соллаллоҳу алайҳи ва саллам) бундай деганлар: «Эй Парвардигор! Дунё ва охиратда тинч ва омонда қилгин, деб қилинган дуодан кўра афзалроқ дуо йўқдир» (Имом Байҳақий ривояти).\nБошқа бир ҳадиси шарифда Анас ибн Моликдан (розияллоҳу анҳу) бундай ривоят қилинади: Расулуллоҳ (соллаллоҳу алайҳи ва саллам) айтдилар: “Эй Анас! Аллоҳ таолодан дунё ва охиратда тинчлик ва омонда бўлишни сўрагин. Зеро, сенга дунё ва охиратда тинч ва омонда бўлиш берилса, нажот топибсан”. Ҳа, албатта, тинч юртда хотиржамлик қарор топади, фарзандлар эмин-эркин камолга етади, жамият ҳар томонлама юксалади.\nБугун ёшларга барча имкониятлар эшиги кенг очилди. Замонавий ўқув муассасалари, бўш вақтларини мазмунли ўтказишлари учун барпо этилган мусиқа мактаблари-ю спорт мажмуалари, турли тўгараклар, буларга боқиб кўзларимиз қувонади. Шаҳарларимизни айтмайсизми? Замон талабларига тўла жавоб бера оладиган муҳташам иморатлар, истироҳат боғлари, спорт майдонлари, маданий ҳордиқ чиқариш учун санъат саройлари барпо этилган. Ҳар куни соғ-саломат туриб, шу манзараларни кўрганга нима етсин?!\nФитна эшиги очилгандан кейин уни то қиёмат ёпиб бўлмаслиги, уруш-тўполон содир бўлса, дарров тинчлик келиб қолмаслиги, балки, бу бало узоқ йиллар давом этиши исбот талаб қилмайдиган ҳақиқатга айланиб қолди. Ахир, соғлом ақл соҳиби бўлган ҳар қандай инсон ҳам омонликнинг хавф-хатардан, тинчликнинг урушдан яхши эканлигини идрок қилади.\nЮрт тинчлиги – Ватан озодлиги ва истиқлоли билан чамбарчас боғлиқ. Биринчи Президентимиз таъкидлаганларидек, “Агар биз аҳил бўлсак, эл-юрт манфаати йўлида бир тану бир жон бўлиб яшасак, ўзимиздан сотқин чиқмаса, ўзбек халқини ҳеч ким ҳеч қачон енга олмайди”. Демак, ҳар бир инсоннинг ўз ишини сидқидилдан амалга ошириши, лоқайдлик, бепарволикнинг олдини олиши, ўз атрофида бўлаётган воқеаларга теран нигоҳ билан қараб, Ватан тинчлиги йўлида ҳушёр ва огоҳ бўлиб яшаши, аждодларимизга армон бўлиб қолган, биз эришган мустақиллик ва тинчлик-осойишталикни таъминлашнинг муҳим омили ҳисобланади.\nPrevious Post:КЕЧИРИМЛИЛИК ИНСОНИЙ ФАЗИЛАТ\nNext Post:ГЛОБАЛ МУАММОЛАР БАРЧАМИЗНИ ҲУШЁРЛИККА ЧАҚИРАДИ


Кечикиш учун ҳам қобилият керак (ашаддий ишга кеч қолувчи билан суҳбат)\nХотиним чатоқ чиқди\nХотиним менга кўпинча «Нега бунча кўп ичасиз?» демоқчи бўлгандек туюлади. Бу бефаросат билмайдики, мен шу пайтгача бирон марта ўзим учун ичмадим. Ҳамиша оилам, жамият, инсоният, келажак учун ичаман.\nҚочоқ ёхуд маҳалланинг юлғичи\nБойнинг қилиғидан шошиб қолган маҳалла раиси, бир ютинди-ю, бечора чолнинг аҳволидан арз қила кетди. Олдининг навбатдаги дийдиёсига тоқати етмаган Тўлаган Марҳаматов вазиятни тушунди-да, отахонга марҳамат кўрсатиб, боғ пулини ўзи тўлади.\n«Дарҳақиқат,»… Яна бир катак ташлаб, «қолаверса», сўнгида эса «xулоса қилиб айтганда, бу муаммони бартараф этиш учун, албатта, чора-тадбир ишлаш керак», дейилади. Орадан бир йил ўтар-ўтмас айланиб келсангиз, худди ўша мавзудаги анжуман, фақат айрим ўзгаришлар билан. Энди кун, ой, йилни ўзгартириш ҳам катта масала, ахир.


Коронавирусдан ўлим хавфини тўрт бараваргача оширувчи омил айтилди - Zamin.uz\nКоронавирусдан ўлим хавфини тўрт бараваргача оширувчи омил айтилди\nСекин ҳаракатланувчи одамларда COVID-19дан ўлим эҳтимоли қарийб тўрт баравар юқори бўлиши айтилмоқда. Бу ҳақда The Daily Mail нашрида эълон қилинган Лестер университети мутахассислари томонидан олиб борилган тадқиқотлар натижаларига асосланиб РИА новости хабар қилди.\nТадқиқот муаллифлари Буюк Британиянинг 40 дан 69 ёшгача бўлган ярим миллион фуқаросининг тиббий ва генетик маълумотлари базасидан 412 мингдан ортиқ одамлардаги COVID-19 касаллиги тезлиги кўрсаткичларини таҳлил қилдилар.\nМутахассисларнинг таъкидлашича, секин ҳаракатланувчи одамларда коронавирусдан ўлим ҳолати 3,75 баробар тез. Бундан ташқари, секин ҳаракатланувчи нормал вазнга эга одамларда COVID-19 касаллиги хавфи оғир ортиқча вазнга эга, аммо тез юрадиган одамларга қараганда 2,5 баравар юқори.\nОлимларнинг фикрига кўра, юриш тезлиги юқори бўлган одамлар соғлом юрак-қон томир тизимига эга, бу касалликнинг ривожланишига таъсир қилиши мумкин. Бироқ, натижалар борасида тахминларимиз қатъий эмас, дея тан олишган тадқиқотчилар. “Замин” янгиликларини “Youtube”да кузатиб боринг\nЯнгиликлар » Жамият » Коронавирусдан ўлим хавфини тўрт бараваргача оширувчи омил айтилди


2(VU:R): Заиф, табиатан камёб, ярим ўтроқ кенжа тур.\nFарбий Тянь-Шань, Fарбий Помир-Олой, Қизилқумдаги қолдиқ тоғлар (уялаш). Барча ҳудудларда кўчиб юради. Ўзбекистондан ташқарида: Ўрта ва Марказий Осиё, Эрон, Афғонистон (уялаш), Ҳиндистон (қишлаш). Шимолий Африка ва Арабистонда – бошқа кенжа тури.\nСоғ тупроқли жарликлар, паст ва қолдиқ тоғлар тошқоялари (уялаш).\nДоимо кам бўлган. 1990-йиллардан локал камайиб бормоқда. Ўтган асрнинг 90-йилларида Шеробод водийсида Дарбанддан Шеробод шаҳригача камида 4 жуфт, 2006 йилда эса фақат 1 жуфти уялаган. Сорабулоқ водийсида (Зарафшон тоғ тизмасининг Қашқадарё вилоятидаги ҳудуди) – 2015 йилда 1 жуфт. Жами 15-20 жуфти уялайди деб тахмин қилинади. Жанубий ҳудудларда саноқли маллабош лочинлар қишлаб қолади.\nҚоялар ва жарликларда уялайди, февраль-апрель ойида 3-5 та тухум қўяди ва 28-30 кун босиб ётади. Полопонлари май-июнь ойида уча бошлайди. Куз ва қишда узоқ масофаларга кўчади. Кузги кўчиши сентябрь-ноябрь ойида бўлса, декабрдан февраль ойигача қишлайди. Баҳорги учиб ўтиши март ойига тўғри келади. Майда ва ўртача катталикдаги қушлар, баъзан кемирувчилар билан озиқланади.\nНоқонуний овлаш, инларининг вайрон қилиниши.\nОвлаш тақиқланган. Қўриқхоналар ва миллий табиат боғларида муҳофаза остига олинган. СИТЕСнинг I Иловасига киритилган.


Вақтида кўрилган чора туфайли - муқаррар хавфнинг олди олинди – Telegraph\nВақтида кўрилган чора туфайли - муқаррар хавфнинг олди олинди\nҒаллаорол Магистрал Газ Қувурлари Бошқармасига қарашли КС -3Б Янгиер саноат майдончасида Газ ҳайдаш агрегатларининг диаметри 720 мм бўлган газни узатиш қувурларида диагностика текширув ишлари ўтказилиб, агрессив нуқсон аниқланди.\n“Ўзтрансгаз” АЖ бошқарув аппаратининг тегишли Департамент ва бўлимлари ҳамда Ғаллаорол МГҚБ ишчи ходимларининг саъйи-ҳаракати билан ҳалокат келиб чиқишининг олдини олиш учун тезкор режа тузилди. Масъул ходимлар иштирокида газ транспорт тизимига маълум ўзгартириш киритилди.\nТошкент шаҳри, Тошкент вилояти ва Фарғона водийси истемолчиларини газ таъминотидан узмаган ҳолда 12 соат давомида таъмирлаш ишлари олиб борилиб, 11 метр қувур алмаштирилди. Натижада, фавқулотда ҳолатнинг олди олинди. Кўп миқдорда табиий газнинг технологик йўқотилишига йўл қўйилмади.\nТабиий газ тизимининг бир маромда ишлаши таъминланди.


Юракларни ўртар изтироб... (Озодбек Караматовни хотирлаб) - oqbura\nЮракларни ўртар изтироб… (Озодбек Караматовни хотирлаб)\nДунё тарози, деган гапни жуда кўп эшитганмиз. Лекин ёшликда бу гапнинг маъносига кўпам эътибор бермас эканмиз.\nЁшимиз 60 га яқинлашганда, бошимизга тушган турли синовлардан бу дунёда яшаш роҳатлари билан бирга етарлича азоблари ҳам бор эканлигига ақлимиз етиб қоларкан.\nДунёнинг лаззатларидан, хурсандчиликларидан баҳра олиб, дўстлар, қариндош-уруғлар, маҳалла-кўй, жамоа билан бирга тинч-омон ишлаб юрганда тўсатдан келган ташвишлар жуда кўпчиликнинг ҳаётини издан чиқариб юбориши ҳеч гап эмас экан. Ана шундай пайтда дунёнинг ишлари чинданам тарози эканлигига ишонар экан одам. Ҳақиқатан ҳам, тун бор – кун бор, оқнинг қораси, чиройлининг ҳунуги, иссиқнинг совуғи бор эканлигига ҳаммамизнинг ақлимиз етади-да! Ижтимоий муносабатларда ҳам бу қоида тўлиқ ишлар экан. Бир кун дўмдасан – бир кун чуқурда.\nСўзни олисдан бошлаганимизнинг сабаби, куни кеча забардаст олим, ҳамфикр инсон, уддабурон етакчи, замонамизнинг етук кишиларидан бири, иқтисод фанлар доктори, профессор Озодбек Ўринбоевич Караматов орамиздан кетди. Унинг Туркияда вафот этганини уқиб, қалбларимизда қолган анча-мунча хурсандчиликлар ҳам ғамга ўрнини тўла бўшатиб бергандай бўлди.\nҚирғизистоннинг Жалолобод вилоятидаги Сузоқ туманида туғилиб вояга етган Озодбек Караматов ер кадастри бўйича Марказий Осиё миқёсидаги етук олим, принципиал раҳбар, мушоҳадали ҳамсуҳбат бўлиши билан бирга жуда яхши инсон ҳам эди. У ҳаётда доимо яхшиликка интилиб яшади. Яхшиларга эргашди, ўқиди, ўрганди.\n…Сузоқлик оддий қишлоқ йигити мактабни битиргандан кейин Тошкентдаги ирригация ва қишлоқ хўжалигини механизациялаш муҳандислиги институтига ўқишга киради. Институтда фаол талаба қатори кўпчиликнинг назарига тушади. Институтни аъло баҳоларга тамомлаган Озодбекни институтнинг геодезия муҳандислиги кафедрасига ассистентликка олиб қоладилар.\nИлмий ишга астойдил қизиққан Озодбек 1990-1992 йилларда Қозоғистоннинг Ақмола (ҳозирги Остона) шаҳридаги қишлоқ хўжалиги институти аспирантурасида ўқиб, номзодлик диссертациясини ёқлаган. Сўнгра 1993-1994 йилларда Тошкент ирригация ва қишлоқ хўжалигини механизациялаш муҳандислиги институтида ишлади. 1994-1996 йилларда янги ташкиллаштирилган Ўзбекистон Республикаси Статистика ва олдиндан айтиб бериш Давлат қўмитасида (кейинчалик Ўзбекистон Республикаси Макроэкономика ва статистика вазирлигига айлантирилган), 1996-1997 йилларда “Банксуғурта” суғурта компаниясида, 1997-1998 йиллари “Марс-МН” корхонасида ишлаган.\nОзодбекнинг ташкилотчилиги, ундаги илмга интилиш хусусиятларидан Қирғизистондаги илм аҳли яхши хабардор эди. Жалолободдаги Халқлар дўстлиги университети қурилиб, иш бошлаганда университет ташкилотчилари Озодбекни янги олий ўқув юртининг ректорлигига таклиф қилдилар. Эл-юртга хизмат қилайин, деган юксак мақсад эгаси Озодбек бу таклифга ҳеч иккиланмай рози бўлади. Чунки уни ота юртида, Қирғизистон жанубидаги ёшларнинг олий ўқув юртларида камроқ ўқиётганлиги ва бу муаммонинг тегишли ташкилотлар томонидан эътиборга олинмаётганлиги қийнаб келаётган эди. Шунинг учун у пойтахт Тошкентдаги иссиқ иш жойини, йўлга қўйилган илмий фаолиятини ташлаб, эришган мавқеидан, келажак сари очилаётган кенг имкониятларидан воз кечиб, уларни ота юрти Жалолободда кутиб турган, машаққатли бўлсада, қалби буюрган ишга алмаштирди. Бутун билим ва тажрибасини, ёшликдаги куч-қувватини ёшлар келажаги учун сарфлашга қарор қилди.\nЖуда замонавий бўлсада, ўқув корпуси ва моддий базасидан бошқа ҳеч қандай нарсаси бўлмаган университетни оёққа турғизиш айтишга осон, бу катта ва машаққатли меҳнатни талаб қиларди. Озодбек Караматов шу вазифанинг уддасидан чиқди. Университетнинг профессор-ўқитувчилар жамоасини шакллантирди, раҳбариятни тузди, факультетларни ташкил қилиб, талабаларни қабул қилишни уюштирди. Шундай қилиб, янги университет 1999-2000 ўқув йилида биринчи талабаларни қабул қилди. Мана шу масъулиятли жараён Озодбекнинг ҳақиқий етук ва ташкилотчи кадр эканлигини кўрсатади.\nО. Караматов 2005-2007 йилларда докторлик диссертациясини тайёрлаш ва ёқлаш билан шуғулланар экан, университетнинг иқтисодиёт, бошқарув ва бизнес кафедрасига раҳбарлик қилди. 2005 йилнинг май ойида Қирғиз-Россия славян университетида “Ҳозирги даврда ер бозорини давлат томонидан тартибга солиниши (Қирғизистон Республикаси материаллари асосида)” мавзусида докторлик диссертациясини ёқлади ва иқтисод фанлари доктори мақомига эга бўлди. Озодбек 2009 йилгача Халқлар дўстлиги университетида проректор лавозимида ишлаб, 2009 йилда яна ректорликка тайинланди.\nУниверситетга тааллуқли ҳар қандай ишни астойдил бажарди. Озодбекнинг ўзига берилган ишга масъулият билан ёндошишини шундан ҳам билса бўладики, университетда ишлаётган барча профессор ва ўқитувчилар жамоасининг кун тартибида ўқув-тарбия ишини юқори босқичга кўтариш, талабаларнинг билимини ошириш, тажриба ишларини мунтазамлигини назорат қилиш, университетни битирган кадрларнинг халқ хўжалигидан ўрин топиши (яъни ишлаши) масалалари турарди. Бу Озодбек раҳбарлигидаги асосий нуқталардан бири ҳисобланарди. Натижа эса ёмон бўлмаган. Бугунги кунда Озодбек раҳбарлик қилган университет битирувчилари шу ерда олган билими ва мутахассислиги бўйича дунёнинг турли мамлакатларида муваффақиятли ишламоқдалар.\nОзодбек исломий тарбия кўрган инсон сифатида ҳамма билан тенг муомала қилишга ҳаракат қиларди. Рақибларига ҳам ёмон фикри йўқ эди. Тўғри гапни ўз вақтида, очиқ айтар, ғийбатни жуда ёмон кўрарди. Озодбекни таниганлар унинг хушмуомала, очиқ юз, суҳбатдошига фикрини айтишга имкон берадиган, бошқаларнинг фикрига қулоқ соладиган, хулосалари аниқ инсон, камтар раҳбар сифатида эслайдилар.\nИқтисод фанлари доктори Озодбек Караматов кейинги йилларда Туркиянинг Қастамонли шаҳридаги университетда ишлаётган эди. Ер кадастри бўйича Марказий Осиёдаги энг етук олимлардан бири сифатида бу масала бўйича илмий ишларга раҳбарлик қилди, оппонент бўлди: шу тегарадаги мамлакатларда ёшлар илмий салоҳиятининг ўсишига ўз ҳиссасини қўшди.\nҚастамонли университети раҳбарияти дафн маросимига бош-қош бўлдилар\nМеҳрибон оила эгаси сифатида фарзандларига, турмуш ўртоғига ғамхўрликни аямасди. Бугун шундай ажойиб инсон орамизда йўқ…\nУ замона зайли билан турли таҳдид ва тазйиқлар сабаб бўлиб, мамлакатдан сиртда яшашга мажбур бўлган эди. …Дунё ўзи шундай экан. Айтадилар-ку, “Яхшига кун, ёмонга ўлим йўқ”, деб.\nОзодбек жуда қисқа, 57 йил умр кўрди. Лекин умри баракали, намуна олса арзийдиган даражада ёрқин кунларга бой бўлди. Афсус, тақдирида умрининг сўнгги йиллари мусофирликда ўтиши ёзилган экан. Қадрдон дўстимиз Озодбек қардош Туркия мамлакатининг Қастамонли шаҳрига қўйилди.\nЮракларни ўртар изтироб,\nАччиқ алам айлайди сўроқ,\nОзодбекдай ўғлини, наҳот,\nЎз бағрига ололмас Сузоқ?\nТурли сабаблар билан ота юртига сиғмаган олим ва ватанпарвар инсон ўзга юртда ҳам қадр топди. Озодбекни ўзи ишлаган университет жамоаси жуда ҳурмат қиларди, ўшалар уни катта ҳурмат билан охирги манзилига узатишди. Тобутини Қастамонли университети ректори ва проректорининг ўзлари кўтариб боришди.\nНима деймиз? Келишнинг кетиши борлиги аниқ. Барчамизнинг борар жойимиз бир. Лекин айрилиқ барибир одамни ёмон қийнар экан! Алвидо дўстимиз!\nАллоҳ Озодбекнинг иймонини саломат қилсин, қилган савоб ишларини ўзига шеригу соябон қилиб, жаннатидан жой берсин, унинг оила аъзоларига, қариндош-уруғларига ва яқинларига сабри жамил берсин, деб дуолар қиламиз.\nБир гуруҳ дўстлари.\nФУРҚАТДА УЗИЛГАН ЖОН\nАмерикада полиция ходимлари қирғизистонлик ҳайдовчи йигитни отиб ташлашди


Маслаҳатлар – Langar Law Firm\nLangar Law Firm > Маслаҳатлар\nF-1 талаба визаси билан Америкага келган талабалар чекланган ишлаш ҳуқуқига эга. Ишлашни ният қилган F-1 талабаси қуйидаги ҳолатларни/шартларни эътиборга олиши керак: 1. On-campus Employment нима? F-1 талабаси университет ҳудудида ёки унинг ташқарисида, аммо университет фаолияти билан боғлиқ ишларда ҳафтасига 20 соатдан ошмайдиган ишда ишлаши мумкин. Бунга “on-campus employment” дейилади. Масалан, университет ҳудудида бўлган ишларга университет ҳудуди ичидаги кафелар, спорт заллари, компютер хоналари ёки китоб дўконида ишлаш киради. Университет ташқарисида, аммо унинг фаолияти билан боғлиқ ишларга (“educationally affiliated off-campus employment”) университет ташқарисида бўлган, аммо у билан ҳамкорлик қилаётган иш жойларида (масалан, тадқиқот маркази) ишлаш киради (On-campus employment ҳақида батафсил маълумот учун 8 CFR...\nҲозир Америкада даромад солиғини тўлаш вақти. Барча резидент ва норезидентлар жорий йилнинг 17-апрелигача даромад солиғини тўлашлари керак (Income tax filing). Ню Йорк шаҳрида Urban Upbound номли нодавлат ташкилоти фаолият кўрсатади. Мазкур ташкилотда малакали мутахассислардан даромад солиғини тўлаш ва умуман солиқлар бўйича бепул ёрдам/маслаҳат олишингиз мумкин. Urban Upbound нима? Ташкилотнинг мақсади Ню Йорк шаҳридаги кам даромадли ва давлат томонидан ёрдамга муҳтож кишиларга амалий ёрдам бериш орқали жамиятда қашшоқликни олдини олиш. Ташкилот кам таъминланган ёшлар ва оилаларга бир неча йўналишда ёрдам кўрсатади: Бандлик хизматлари (Employment services), молиявий масалалар бўйича маслаҳатлар (Financial counseling), даромадни бошқариш хизматлар (Income support services) каби хизматлар. Даромад солиғини топшириш бўйича хизматлар учун...\nИммиграцион формаларни адвокат ёлламасдан ўзи ёки “виза маслаҳатчилар” ёрдамида тўлдирадиганлар кўп. Охирги пайтлар шу сабабдан жиддий муаммоларга йўлиқаётган ватандошлардан жуда кўп саволлар келаяпти. Иммиграцион формаларни тўлдиришда қўйилган хато ёки эътиборсизлик сабабли ватандошларнинг визалари рад этиляпти ёки топширилган ҳужжатларни кўриб чиқиш узун муддатга кечиктириляпти. Иммиграцияга боғлиқ бўлган масала нима бўлишидан қатъий назар малакали адвокат билан маслаҳат қилиш кераклиги ҳақида алоҳида мақола ёзаман. Мазкур мақолада эса асосий эътиборни иммиграцион формаларни тўлдиришда қўйилаётган асосий 5 хатога қаратаман. 1. Исм-шарифни нотўғри ёзиш Иммиграцион формаларни тўлдиришда исм-шарифни тўғри ёзишга алоҳида эътибор бериш керак. Исм-шарифни нотўғри ёзганингиз учун иммиграция ходими сизни фирибгарликда (fraud) ёки ёлғон маълумот беришда (misrepresentation)...\nБенжамин Франклинга кўра бу дунёда ўлим ва солиқлардан бошқа ҳеч нарса муқаррар эмас. Америкада истиқомат қилаётган ватандошлар бу гапда жон бор эканлигини яхши билишади. Сабаби, Америкада солиқ тўлаш билан боғлиқ бўлган қонун-қоидалар қатъият билан ижро этилади. Солиқ тўламаган ёки солиқ тўлашда била туриб ёлғон даромад/ҳаражат кўрсатган кишига ҳатто жиноий иш қўзғатилиши мумкин. Америкада солиқ тўлаш билан боғлиқ бўлган масалалар жуда мураккаб бўлгани сабабли, фуқароларнинг аксарияти тегишли қоидаларни яхши тушунмайди ва натижада солиқ тўлашда жиддий хатоларга йўл қўйиши мумкин. Америкада истиқомат қилаётган ватандошларимизга даромад солиғи ҳақида маълумот бериш учун Мурад Гозиев билан боғландик. Мурад Гозиев Американинг энг нуфузли университетларидан бири бўлмиш Duke University’da...


Бельгиялик тадбиркорлар Қозоғистонга 7 миллиард доллар сармоя киритди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nБельгиялик тадбиркорлар Қозоғистонга 7 миллиард доллар сармоя киритди\nҚозоғистон ва Бельгия ўртасидаги ҳамкорлик масалалари муҳокама қилинди. Брюсселда ўтган учрашувда қозоғистонлик мутахассислар хорижлик тадбиркорларга мамлакатнинг бой захиравий салоҳияти, инвестициявий стратегиянинг асосий йўналишлари, шунингдек, сармоядорларни қўллаб-қувватлаш чора-тадбирлари ҳақида гапириб беришди. Улкан транспорт-логистика имкониятлари ҳамда Евроосиё Иқтисодий иттифоқи умумий бозорига кириш имконияти мавжудлигини ҳисобга олган ҳолда бельгияликларга қўшма корхоналар очиш таклиф этилди. Валлония экспорт ва инвестициялар агентлиги ҳамда Бельгиянинг Қозоғистон ва Қирғизистондаги савдо миссияси ёрдамида июнь ойи бошларида бельгиялик тадбиркорлар мамлакатимизга ташриф буюради.\nАЙНУР ТУМИШЕВА, «KAZAKH INVEST» МИЛЛИЙ КОМПАНИЯСИНИНГ ЕВРОПА БИЛАН ҲАМКОРЛИК БЎЙИЧА МЕНЕЖЕРИ:\n- Ҳозир биз Қозоғистондаги инвестициявий иқлим, инвестицион имкониятлар хусусида ахборотни иложи борича кенг тарқатишга интиляпмиз. Яратилган қулайликлар, қонунчилик, шарт-шароитлар, шунингдек, мавжуд лойиҳалар ҳақида батафсил маълумот беряпмиз. Миллий банк статистикасига кўра, Қозоғистон ва Бельгия ўртасида савдо алоқалари, Бельгиядан инвестициялар жалб этилиши йил сайин ортиб бормоқда. Йиллик ўсиш 20 фоизни ташкил этмоқда, бу эса жуда яхши кўрсаткич.\nШАНТАЛЬ ДЕ БЛЁ, “AWEX» БОШ ДИРЕКТОРИ:\n- Қозоғистон билан ҳамкорлик тобора кенгаймоқда. Бельгия компанияларининг мамлакатингизга қизиқиши ортяпти. Турли соҳаларда мамлакатлараро яқин ҳамкорлик кузатилади. Биз янги технологиялар, тиббиёт, атроф-муҳитни муҳофаза қилиш каби соҳаларни ривожлантиришга доир қатор имкониятларни кўзда тутиб ишламоқдамиз. Қатор компаниялар эътибордан четда қолган йўналишларда янгича нигоҳ, ноу-хау олиб келиш, шунингдек, персонални ўқитиш ва технологиялар тақдим эта олади. Евроосиё Иқтисодий иттифоқи бозорининг очиқлиги Бельгия компанияларининг Қозоғистондаги фаолиятини икки сабабга кўра енгиллатади. Биринчидан, маҳсулотлар ягона тартибда сертификатланади. Авваллари компаниялар бу ишни ҳар бир давлатда алоҳида ўтказишга мажбур эди. Иккинчидан, Қозоғистон, Россия ва бошқа қўшни давлатларда улкан бозор мавжудлиги.\nСўнгги беш йил ичида Қозоғистонга киритилаётган Бельгия инвестициялари миқдори 7 миллиард долларни ташкил этди. Мамлакатлар ўртасидаги товар айланмаси эса ўтган йиллар билан таққослаганда 41 фоизга юксалди ва 374 миллион доллардан ортди. Қозоғистондан Бельгияга экспорт деярли икки баравар кўпайди. Таъкидлаш жоиз, қиролликнинг 70 дан ортиқ компанияси юртимиз иқтисодиётининг турли соҳаларида иш юритмоқда.\nАбайнинг 175 йиллиги нишонланмоқда


Теҳрон қурбонлари ҳақида муқобил маълумот очиқланди\n19 апрел 2021, Тошкент вақти: 18:38\nИнсон ҳуқуқларини ҳимоя қилувчи Ғарбдаги ташкилотлардан бири Теҳрондаги намойишлар чоғида нобуд бўлган фуқаролар сони расмий маълумотларга қараганда анча кўп бўлганини маълум қилди.\nЭронда фаолият юритувчи Инсон ҳуқуқлари бўйича халқаро кампания ташкилоти вакилларига кўра, намойишда иштирок этган 34 шахснинг жасади 20 июн куни Теҳроннинг учта шифохонасига олиб келинган.\nЭрон давлат телевидениеси даставвал 20 июн кунги Теҳрондаги намойишда 10 киши нобуд бўлгани ва 100 дан зиёд фуқаро тан жароҳати олганини эълон қилган эди.\nЭрон расмийлари, шунингдек, сайловдан сўнг рўй берган тартибсизликда жами 20 киши нобуд бўлганини маълум қилган.\nБироқ эронлик инсон ҳуқуқлари ҳимоячиси, Нобель мукофоти лауреати Ширин Ибодий ўтган ҳафта қилган чиқишида Теҳрондаги намойишларда салкам 100 киши нобуд бўлганини билдирди.


| Ёғоч ўймакор Саидкомил Хўжаев\n/ Ёғоч ўймакор Саидкомил Хўжаев\nЁғоч ўймакор Саидкомил Хўжаев\nБугун биз иқтидорли ёш ёғоч ўймакорлардан бири Саидкомил Хўжаевнинг ижодий фаолияти ҳақида ҳикоя қиламиз.\nСаидкомил Хўжаев 1984 йили Тошкент шаҳрининг Сузук ота махалласида ҳунарманд оиласида дунёга келди.\nСаидкомилда ҳунарга бўлган қизиқиш ёшликдан – отаси Саидкарим акага дурадгорлик ишларида ёрдамлашиб юрган кезларида уйғонди. Ушбу қизиқиш уни ёғоч ўймакорлик тўгарагига етаклади. У Қобил Орифжонов раҳбарлик қилган тўгаракда бошланғич дурадгорлик, ёғочга ишлов бериш билимларини эгаллади.\nСаидкомил Хўжаев ўрта мактабни тугаллагач, 1999 йилда Собиқ Бенков, ҳозирги Республика расссомлик коллежига ўқишга кирди. Коллежда Ўзбекистон халқ устаси Ортиқ Файзуллаев ва Ғулом Йўлдошевлар ёғоч ўймакорлиги санъатидан таълим беришди. Саидкомил устози Ортиқ Файзуллаевдан ҳунарга бўлган меҳр-муҳаббат, гўзал нақшлар чизиш сирларини ўрганган бўлса, Ғулом Йўлдошевдан ёғоч ўймакорлиги санъатининг тарихи ва назарий билимларини эгаллади.\nСаидкомил ўз маҳоратини янада ошириш мақсадида Юнусобод туманидаги болалар ва ўқувчилар саройида Эргаш Алиев раҳбарлигидаги ёғоч ўймакорлиги тўгарагига борди. Саидкомил устози Эргаш акадан ишга юқори аниқлик билан ёндошиш, сайқал бериш ва пардозлаш билимларини пухта эгаллаб устозининг фотиҳасини олди.\nУстанинг ижодий ишларидан намуналар\nСаидкомил Хўжаев коллежни битириш арафасида Бадиий академиянинг дипломи билан тақдирланди. Бундан ташқари у кўпгина танловларда муваффақиятли қатнашиб келмоқда.\nСаидкомил 2003 йилда Республика болалар бадиий ижодиёт марказида ёғоч ўймакорлиги тўгараги раҳбари сифатида иш бошлади.\nУ ҳозирги кунгача болаларга ёғоч ўймакорлиги сир-асрорларини ўргатиб келмоқда. Унинг шогирдлари ўз ижодлари билан бир қанча ўқувчилар ўртасида ўтказилаётган танловларда ғолиб бўлиб келмоқдалар.\nХоналар кўргазмали плакатлар билан жиҳозланган\nПедагогик фаолиятини эрта бошлаган ёш уста ўзи билан ёнма-ён ижод қиладиган шогирдларни ҳам етиштиришга улгурди.\nУстанинг айтишича, миллий санъатимизни ўрганиш истагида тўгаракка келаётган ёшларнинг кети узилмайди.\nҲамма бешик қисмларини ўйиш билан машғул…\nСаидкомил Хўжаев 2011 йилда Халқ таълими аълочиси нишони билан тақдирланди.\nСаидкомил ёғоч ўймакорлиги ускуналарини ҳам ўзи ясайди. Бўш вақтларида ускуналарга буюртмалар бажаради.\nСаидкомил Хўжаев ёшларга билим бериш билан бир вақтда изланишни ҳам тўхтатмайди. У санъатга ижодий ёндошишга, янгидан-янги нақш композицияларини яратишга интилади.\nСаидкомилнинг айтишича, Сулаймон Хўжаев ва Ортиқ Файзуллаев каби забардаст усталарнинг ижодлари унга илҳом бағшлайди. Унинг ижодини кузатган киши ёғоч ўймакорлигининг Тошкент мактаби анъаналарини кузатиши мумкин.\nСаидкомил Хўжаев эришган ютуқлари билан чекланиб қолмай, ўз олдига ҳали кўп мақсадларни қўйган.


Портлаш оқибатида Афғонистонда 13 киши ҳалок бўлди\nТашкент +4° Wed 19:24\nАфғонистон пойтахти Қобулда портлаш содир этилди, деб хабар қилди Ren.tv нашри.\nВоқеа оқибатида 13 нафар инсон ҳалок бўлгани хабар қилинмоқда.\nПортлаш худкуш террорчи томонидан амалга оширилган. Маълумотларга кўра, у Қобулнинг Доруломон туманида шаҳарларни тиклаш ва мамлакатни ривожлантириш вазирлиги биноси яқинида ўзини портлатган. Ҳодиса туфайли 13 киши қурбон бўлган, яна 30 нафар инсон турли даражада тан жароҳати олган. Дастлабки маълумотларга кўра, портлаш вақтида вазирлик ходимлари бинодан чиқаётган эди.\nТеррорчи бинонинг кириш қисмига келган ва портловчи қурилмани ҳаракатга келтирган. Ушбу хунрезлик учун жавобгарликни Исломий Давлат террорчилик гуруҳи ўз зимасига олган. Хужум октябрь ойида бўлиб ўтадиган сайловлар олдидан мамлакатда хавфсизликни кучайтиришга бўлган гуруҳнинг муносабати сифатида уюштирилгани хабар қилинмоқда.


Жамият фаолиятининг предмети ва мақсади | АО "Узнефтгазкудуктаъмирлаш"\nHome / Жамият фаолиятининг предмети ва мақсади\n«ЎЗНЕФТГАЗҚУДУҚТАЪМИРЛАШ» АЖ НИНГ ВАЗИФА\nҚуйидагилар Жамиятни ташкил этиш ва фаолиятининг асосий мақсади ҳисобланади: Жамият асосий мақсадига эришиш учун фаолият ва хизмат кўрсатишнинг қуйидаги турларини амалга оширади:\n— нефт ва газ қудуқларини таъмирлашда сервиз хизмат кўрсатиш;\n— қишлоқ хўжалик янги ер майдонларини очиш ва экиш;\n— саноат объектларини қуриш ва таъмирлаш;\n— уй-жой ва ижтимоий соҳа объектларини қуриш ва таъмирлаш;\n— аҳолига пуллик хизмат кўрсатиш;\n— транспорт хизмати кўрсатиш, қурилиш материаллари, эҳтиёт қисмлари билан таъминлаш;\n— қишлоқ хўжалик маҳсулотлари етиштириш ва уни қайта ишлаб чиқариш;\nфаолият турлари билан шуғулланиши мумкин;\nқонунчиликда белгиланган бошқа фаолият турларини ўрнатилган тартибда амалга ошириши мумкин.\nЖамият ўз фаолиятини амалга ошириш ва олдида турган вазифаларни ечиш учун қуйидаги ҳуқуқларига эгадир:\nа) халқ истеъмол молларини ишлаб чиқариш ва реализация қилиш;\nб) саноат маҳсулотларини ишлаб чиқариш, халқ истеъмол молларини улгуржи ва чакана савдосини ташкил этиш;\nв) ўзи ишлаб чиқарган, вилоят ташқарисидан харид қилган махсулотни сўмга ва валютага сотиш учун турли хилдаги савдо корхоналарини очиш.\nи) Жамият фаолиятининг барча йўналишларида ўз муносабатини Ўзбекистон Республикаси қонунчилиги ва ўз фаолияти мақсади ва предмети доирасида юридик ва жисмоний шахслар билан тузиладиган шартнома, келишув, контрактлар асосида ташкил этади;\nк) маҳаллий ва халқаро миқёсида илмий конференция, симпозиум, форум, давра суҳбатлари ташкил этиш ва уларда иштирок этиш;\nн) мавжуд молиявий маблағлар манбалари ҳисобидан асосий ва айланма воситаларни сотиб олиш ёки ижарага олиш;\nо) қонунчиликда белгиланган тартибда таркибий тузилмаларни ташкил этиш, Ўзбекистон Республикасидан ва хориждан мутахассислар ёллаш, уларнинг меҳнатига ҳақ тўлаш услуби, миқдори ва турини мустақил белгилаш;\nЖамият юқорида кўрсатилган фаолият турларидан ташқари ўзига қарашли бўлинмалар, корхоналар ишини яхшилаш ҳамда уларни қуллаб-қувватлаш учун қонунчиликка зид келмайдиган бошқа ишларни ҳам бажариши мумкин.\nЖамият фаолияти юқорида белгиланган фаолият турлари билан чегараланмайди. Жамият амалдаги қонунчилик ва мазкур Уставга зид бўлмаган фаолиятни амалга ошириш учун зарур бўлган ҳуқуқ ва мажбуриятларга эга бўлиши мумкин.\nЖамиятнинг ҳўжалик ва бошқа фаолиятига давлат ва бошқа ташкилотлар томонидан аралашувига йўл қўйилмайди, агар бу Жамият фаолиятини белгиланган тартибда назорат қилиш ҳуқуқи билан боғлиқ бўлмаса.


Кашкадарёда далани пайхон килган куйлар суйиб ташланди – КУН УЗ\nГлавная / Иктисодиёт / Кашкадарёда далани пайхон килган куйлар суйиб ташланди\n03.01.2020\tИктисодиёт Comments Off on Кашкадарёда далани пайхон килган куйлар суйиб ташланди 93 Показы\nИжтимоий тармокда Кашкадарё вилоятининг Нишон туманида далани пайхон килган куйлар суйиб ташлангани тугрисида хабарлар таркалди.\nMuxbir.uz каналида таркалган видеода вилоят кишлок хужалиги инспекцияси бошлиги Акром Ариповлиги айтилган масъул шахс вилоят хокими Зойир Мирзаевга курилган чора тугрисида хисобот бераётганини куриш мумкин.\nАкром Ариповнинг айтишича, у Нишон туман ИИБ бошлиги билан бирга туманнинг Ибн Сино махалласи худудидаги «Отамурод ота» фермер хужалигида булиб, далани пайхон килган 21 бош куй эгасини топган.\nВидео давомида Акром Арипов куйлар Зойир Мирзаев топшириги билан суйилаётганини айтиб, гушти кам таъминланган оилалар ва кишлок хужалик техникаларини таъмирлаётган усталарга берилишини айтган.\nИжтимоий тармокда ушбу холатга эътирозлар билдирилиб, суд карорисиз узгалар мулкига дахл килинганига эътибор каратилган.\nКашкадарё вилояти хокимлиги матбуот хизмати бу хабарларга муносабат билдирган ва Зойир Мирзаев куйларни суйишга топширик бермагани, холатга конун доирасида иш курилиши кераклиги хакида топширик бергани таъкидланган.\nКайд этиш керакки, экин майдонига кириб кетган жониворларни суйиб ташлаш амалиёти Узбекистондаги амалдорлар учун бегона холат эмас. 2018 йил кузида Сирдарё вилоятининг Сардоба туманида чорвадорларнинг фермер хужалиги худудида шартнома асосида бокилаётган чорвалари (28 бош куй) туман ички ишлар булими ходимлари томонидан даланинг узида суйиб ташланганди.\nБундан ташкари, 2018 йилнинг кузида Бухоро вилоятида фукароларнинг пахта даласига кириб кетган куй-эчкилари ва корамоллари судсиз мусодара килиниб, суйиб ташлангани кузатилганди.\nПред. Узбекистонда янги кодекс ишлаб чикилади\nАлишер Навоийнинг Куръон ва тафсир илмида тутган урни\nТИВ Сеулда Узбекистон ватандошининг дуппосланганини урганишга харакат килмокда


Ойбек Алиев:Танқид-бир бирини кўзини кўкартириш дегани эмас | Fayzbog.uz\nМен яқинда интернет сайтларининг бирида , блогер Б.Қобуловнинг журналистларни танқидий кўрсатувларини танқид қилувчи «Ўқитувчига осилмаган сен қолувдинг ўзи!» Журналист ўзига тупурганда» сарлавҳали мақолани ўқиб қолдим. Мен блогердан фарқли ўлароқ унинг мулоҳазаларини ҳам, журналистлар тайёрлаган танқидий репортажни ҳам танқид қилмоқчи эмасман. Аксинча мақсадим иккала тамонни бироз юмшатиш, таъбир жоиз бўлса, улар ўртасидаги музликни эритиш. Акс ҳолда мен аминманки, журналист ҳам эртага блогерга раддия билдириб мақола ёзади ва улар асосий мақсаддан чалғиб бир бирини “ғажиш”ни бошлашади. Ваҳоланки, журналистика соҳасида бундай ҳолларга гувоҳ бўлганмиз. Оқибатда журналистлар умумий душманлари бўлган ҳақсизлик ва адолатсизликка қарши курашиш ўрнига, бир бирлари билан обрў ва мансаб талашиб ким ҳақлигини аниқлашга киришиб кетганликларини кўп кўрганмиз, аслида журналистикани ботқоқликка элтган сабаб ҳам шу назаримда. Блогернинг “Танқидда маза таза бўлиши керак, ҳар гал ўқитувчига осилавермасдан қўлингдан келса, банк раиси ёки ДТМ бошлиғидан интервью ол” дейиши бир қарашда асослидай, лекин, масаланинг бошқа томонига бир эътибор берайлик. Ҳурматли блогер!! Агар, бу танқидни кўчадаги одам ёзса тушунардим, аммо, сиз энди шу соҳа вакили бўла туриб журналистикани устидан бунчалар кулмасангиз?\nЎзи яраси энди битаётган журналистикани яна ярасини тирнаб, унга туз сепишдан нима наф? Истасангиз ўзингиз ёзинг ўша танқидни лекин, тегманг ўз йўлини излаб энди қадам қўйган журналистларга. “ Энди қадам қўйди” деганим албатта, маъжозий маънода, чунки, бизни журналистикада ҳали танқид қилиш маданияти эндигина шаклланмоқда.\nСизнинг барча ёзганларингизни албатта қадрлайман, лекин, асосий гап энди бош кўтараётган ниҳолни қирқиш ҳақида кетмоқда. Ўзингиз ҳам яхши биласиз, бизнинг журналистика сиз айтгандай танқидни амалга ошира олмаслигини ва бундай танқидни улардан кутмагансиз ҳам. Мен бу билан уларни оқлаётганим ҳам йўқ, ҳар тугул жонланиш бор деган мақсадда айтаяпман. Журналист қачонки, том маънода ўзини тўртинчи ҳокимият вакили эканини ҳис этсагина, сиз айтган танқидларга у қўл ура олади. Бунинг учун, йиллар давомида журналистикада шундай савия шаклланиши лозим. Кеча бирорта ҳам танқидни амалга оширмаган, “Буни ёзсам нима бўларкан, гап тегмасмиканман?” дея қўрқа писа мақола ёзиб юрган мухбирдан, бирданига бунчалик маҳоратни кутиш бефойда. Нега жасорат демадим, маҳорат дедим? Чунки, шахсан президент танқидга чорлаётган бир пайтда уларни жўяли танқидни амалга ошира олмасликларига аввало маҳоратлари етишмаётгандай фикримча. Улар танқидни ҳам, ўз ақли билан эмас, балки танқид қилиш керак бўлгани учун қилишяпди. Бунда албатта уларнинг заррача айби йўқ, айб ички қўрқувда. Аввал ҳам, уларни ҳеч ким оғзини боғламаган эди. Фақат, » жиннимисан, нима қиласан танқид қилиб? Қўй бошингни оғритма, нима қиласан ўзингга душман орттириб?» қабилидаги ўзаро бир бирини овутишлар туфайли журналистларимиз таҳлилий ва танқидий мақолалар ёза олмайдиган, ҳатто мавжуд воқеликни ҳам саралаб акс эттирадиган ҳолга келди. Келинг, ҳа деб уларнинг пешонасидан чертавермайимкон берайлик. Кичик ва жўн танқидлардан аста секин сиз айтгандай бошқа долзарброқ танқидларга ўтилар, бугун муаммони тор доирада таҳлил қилаётган бўлсалар, эртага уни кенг доирада таҳлил қилишни ўрганарлар. Одамларни ОАВларига бўлган ишончини сўндирадиган нарса ёлғон ахборот беришдир. Президентимиз айнан шуни назарда тутиб, “Ахборот” кўрсатувини танқид қилган ҳолда бундай деган эди: “Ура-урачилик замони ўтди. Телевизорда танқидий ва таҳлилий материаллар бериш керак. Одам кўрсатувларни соғиниб кутиши керак”. Аммо, ўша танқидий ва таҳлилий материалларда ёлғон ва туҳмат маълумотларни ишлатилишига йўл қўймаслик керак. Ёлғон ишлатилса халқнинг ҳафсаласа пир бўлади. Албатта, Президент ҳам танқидни танқид учун қабилида олиб борилишини истамайди, танқид ўз мевасини берсагина одамлар газета ва журналларни, кўрсатув ва эшиттиришларни соғиниб кутиши мумкин. Бириси айтган гапни, иккинчиси инкор этса. Бундай нохолисона, асосланмаган танқидлар халқни ОАВга шундоғам кам бўлган ишончини буткул йўқотади. Сир эмаски, бутун дунё тинглайдиган халқаро радио эшиттиришларда ҳам очиқчасига туҳмат ва кимнидир атайин обрўсизлантириш ҳолатлари бўлиб туради. Дунё ривожланган деб тан олган давлатларда ҳам ўзини мустақил деб ҳисобловчи ОАВлари кимларнингдир ноғорасига ўйнаб, бир бирларига очиқчасига тажовуз қилиш ҳолатларини кузатиш мумкин. Айниқса, депутатлик сайловлари бўлганида бир номзодга туҳмат қилиб, бошқа номзодни ноғорасига ўйнаш ҳолатларига ҳаммамиз гувоҳ бўлганмиз. Хорижнинг тажрибасини ўрганиш, ундан ибрат олиш дегани, кўр кўрона тақлид қилиб андоза кўчириш дегани эмас. Бизнинг журналистикамиз ўзлигимиздан, миллий қадриятларимизни инобатга олган ҳолда ўз йўлини топсагина мавқеи ошади. Ваҳоланки, танқид бу- бир бирини кўзини кўкартиришдан иборатмас . Ўзганинг устига мағзава тўкиш эса танқид дегани эмас.\nАлиев О.А. ТАТУ Урганч филиали ўқитувчиси


Кун мавзулари, 08 июл 2014\nсешанба 8 июл 2014\nЎзбекистон нега Қозоғистондан 7 баробар ортда қолиб кетди?\nЖаҳон банки куни кеча эълон қилган янги маълумотларга кўра, Ўзбекистон 2013 йили аҳоли жон бошига ялпи ички маҳсулот ҳажми бўйича дунёда 190 мамлакат ичида 138- ўринни эгаллаган (Қозоғистон 60-ўринда). Мамлакат ялпи ички маҳсулоти жон бошига 1.878 АҚШ доллардан тўғри келган (Қозоғистонда 13.172 доллар).\nOzodNavigator: Рамазон амалларини қандай адо этяпсиз?\nOzodNavigator дастурининг 9 июль, чоршанба куни – Рамазон ойининг 12 кунида – Тошкент вақти билан соат 19:05 да эфирга чиққан сонида муҳожиратда юрган ўзбекистонлик мусулмонлардан “Рамазон амалларини қандай адо этяпсиз?” деган саволга жавоб қидирдик.\nПулковода ўзбек муҳожирлари тиббий суғурта олишга мажбурланмоқда\nОзодликка Санкт Петербургдан боғланган ўзбекистонлик меҳнат муҳожири шаҳарнинг “Пулково” аэропортига учиб борган ўзбекистонликларни маҳаллий маъмурлар тиббий суғурта сотиб олишга мажбурлаётганидан шикоят қилди. Мавзуни ўрганар эканмиз, Ўзбекистон ва Россия ҳукуматлари ўртасида фуқароларнинг ўзаро борди-келдиларига оид 2000 йили имзоланган келишувда белгилаб қўйилган ҳужжатлар орасида тиббий суғурта тилга олинмаганини аниқладик.\n“Самарқандкимё” ишчилари 7 ойлик маошини ололмаяпти\n“Самарқандкимё” раҳбарияти 560дан ошиқ ходимига жорий йилда бирор марта иш ҳақи бермаганини тан олди. “Ўзкимёсаноат” давлат ширкати таркибига кирувчи корхоналарда иш ҳақининг вақтида тўланмаслиги одатий ҳолга айланмоқда.\nUzmetronom сайти ишончли манбаларига таяниб, 8 июль куни 42 ёшга кирган Каримова "туғилган кунини Болтиқбўйи давлатларидан бирида азиз дўстлари даврасида нишонлаяпти" деб ёзди.\nЖЧ-2014: Равшан Эрматов финални бошқарадими?\nФИФA ҳaкaмлaр депaртaменти Брaзилиядa ўтaётгaн Жaҳон чемпионaтининг қолгaн ўйинлaрини бошқaриши мумкин бўлгaн ҳaкaмлaр рўйхaтини эълон қилди. Дунёнинг турли мамлакатларидaн келгaн 15 нaфaр ҳaкaм ўрин олмиш бу рўйхaтгa ўзбекистонлик Рaвшaн Эрмaтов ҳaм киритилгaн.\nРоссияда ушланган ўзбек қочқин очлик эълон қилди\nОлот туман “паспорт столи” – қўлансахонага марҳамат!\nШу кунларда Олот туман "паспорт столи"га бордим. У ердаги аҳволни кўриб, кулишниям, куйишниям билмайсан киши. Юзга яқин одамнинг ҳаммомдек қизиган тор йўлакда соатлаб навбат кутиши ачинарли ҳолат, менимча. Кутиш ўз йўлига, нафас олиш катта муаммо экан. Камига тер ҳидидан ҳам баҳраманд бўласиз.\nЭдуард Шеварднадзе: Мен қон тўкмасдан истеъфога кетдим\nЎзбекистон Президенти Ислом Каримов собиқ Совет Иттифоқидаги сиëсий арбоблар ичида марҳум Эдуард Шеварнадзени алоҳида эҳтиром қилгани айтилади. Айтилишича, Ислом Каримовнинг 1989 йилнинг 23 июнида Ўзбекистон раҳбарлигига тайинланишида Швераднадзе муҳим роль ўйнаган.\n26 июндан бошлаб Самарқанд вилоятининг Ургут тумани Вағашти қишлоғида яшовчи саккиз одам касал қўйларни сўйиши натижасида касалланиб, шифохонага ётқизилди. Ургутдан олинган маълумотга кўра, ҳозирча беморларнинг касали аниқланмаган, лекин тўрт кишининг соғлиги яхшиланган.\nКелеслик “фолбин” кўзига кўринган "махлуқ" ижтимоий тармоқни портлатди\nЎтган шанба ва якшанба куни “Келес томлари узра югураëтган” даҳшатли махлуқ тошкентликлар тилида достон бўлди. Тилдан тилга, телефондан телефонга кўчган воқеа қаҳрамони бўлган “махлуқ” тўғрисидаги миш-мишларнинг янада кучайгани кузатилди.\nМуҳаммад Содиқ Муҳаммад Юсуф: Рамазонда мусулмон қон тўкиши мусибатдир!\nРамазон ойи муносабати билан Тошкент шаҳридаги йирик масжидларда маъруза қилаётган ўзбекистонлик таниқли уламо, шайх Муҳаммад Содиқ Муҳаммад Юсуф ҳазратлари "Ироқ ва Шом ислом давлати" гуруҳи жанг ҳаракатларини "мусибат" деб қоралади.


“Биз соғлом турмуш тарафдоримиз” шиори остида мамлакатимизда «спорт ойлиги» бошланди / Olamsport.com\n01 май 16:44\nЎзбекистон Миллий олимпия қўмитаси ташаббуси билан май ойи Республикамизда спорт ойлиги деб эълон қилинди.\nБугун МОҚ қўл урган ушбу янги лойиҳага старт берилди. Унда илгари сурилган “Биз соғлом турмуш тарафдоримиз” жумласи юзлаб ёш спортчиларнинг қалбидаги шиорга айланди. Айнан ушбу шиор билан бошланган янги флешмоб секин-аста Республикамиз ҳудудини қамраб олмоқда.\nБундай спорт ойлигини эълон қилиш, аввало, оммавий спорт билан шуғулланувчи қатламни ошириш ва ҳар бир фуқарони соғлом турмуш тазрига жалб қилишдир. МОҚ Бош котиби Жасур Матчанов ҳам бу жиҳатга алоҳида эътибор қаратиб ўтди.\n“Биз жорий қилган ойлик мураккаб спорт турларини қамраб олмаган. Унда асосан баскетбол, футбол, волейбол, гандбол каби ўйин спорт турларини учратиш мумкин. Режада мактабгача таълим муассасалари, мактаб ва олий ўқув юрти вакиллари учун алоҳида дастур ишлаб чиқилган. Мисол учун, мактабгача таълим ва кичик ёшдаги ўқувчилар учун “Қувноқ стартлар” спорт ўйинини жорий қилганмиз. Умуман спорт дастурлари бўйича низом ишлаб чиққанмиз ва бу билан керакли федерациялар ва таълим муассасалари танишиб чиқишган”, – деди Жасур Матчанов.


Яқин қариндошлар ўртасидаги никоҳнинг шаръий ҳукми | Azon.uz - Ахборот-таҳлилий портал\n2020 йил 22 феврал, шанба\nЯқин қариндошлар ўртасидаги никоҳнинг шаръий ҳукми\n1125 22:05 09.08.2019\nАллоҳ таоло инсонни яратиб, унга барча нарсани ўргатди. Унинг бахту саодат ичра яшаши ва охиратда ҳам бахтлилар қаторидан жой олиши учун қонун-қоидаларни жорий қилди.\nНикоҳ луғатда «қўшиш», «жамлаш» маъноларини англатувчи, шариатда эса «ўз шартларига эга бўлган муайян ақд-битим тузиш» маъносига эга атамадир. Бу жойда биз умумий никоҳ ҳақида эмас, балки яқин қариндошлар ўртасидаги никоҳнинг шаръий ҳукми ҳақида тўхталмоқчимиз.\nАллоҳ таоло Қуръони Каримда Нисо сурасининг 23-оятида шундай марҳамат қилади:\n:حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالاَتُكُمْ وَبَنَاتُ الأَخِ وَبَنَاتُ الأُخْتِ وَأُمَّهَاتُكُمُ اللاَّتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ وَأُمَّهَاتُ نِسَآئِكُمْ وَرَبَائِبُكُمُ اللاَّتِي فِي حُجُورِكُم مِّن نِّسَآئِكُمُ اللاَّتِي دَخَلْتُم بِهِنَّ فَإِن لَّمْ تَكُونُواْ دَخَلْتُم بِهِنَّ فَلاَ جُنَاحَ عَلَيْكُمْ وَحَلاَئِلُ أَبْنَائِكُمُ الَّذِينَ مِنْ أَصْلاَبِكُمْ وَأَن تَجْمَعُواْ بَيْنَ الأُخْتَيْنِ إَلاَّ مَا قَدْ سَلَفَ إِنَّ اللّهَ كَانَ غَفُوراً رَّحِيماً\n“Сизларга оналарингиз, қизларингиз, опа-сингилларингиз, аммаларингиз, холаларингиз, ака-укаларингизнинг қизлари, опа-сингилларингизнинг қизлари, эмизган оналарингиз, эмикдош опа-сингилларингиз, хотинларингизнинг оналари, ўзингиз қовушган хотинларингизнинг қарамоғингиздаги қизлари ҳаром қилинди. Агар у(хотин)лар билан қовушмаган бўлсангиз, (қизларига уйланишингизда) гуноҳ йўқ. Ва пуштингиздан бўлган ўғилларингизнинг хотинлари, опа-сингилни қўшиб олмоғингиз ҳаром қилинди. Магар аввал ўтган бўлса, майли. Албатта, Аллоҳ маҳфират қилувчи ва раҳмли зотдир”.\nПайғамбаримиз соллаллоҳу алайҳи васаллам: "يحرم من الرضاع ما يحرم من النسب", яъни: «Насаб орқали ҳаром бўлганлар эмизиш орқали ҳам ҳаром бўлади», деб айтганлар.\nИслом умматининг фуқаҳолари юқоридаги ояту ҳадислар ва уларга ўхшаш бошқа далилларга асосланиб, шариатимизда эркак киши никоҳига олиши ман қилинган қариндош аёллар қуйидагилар дейишади:\n1. Оналари. «Она» сўзининг остига бувилар ҳам кириб кетади.\n2. Қизлари. Бунинг остига қиз набиралари ҳам, уларнинг қизлари ҳам кириб кетаверади. Яъни киши ўзининг онасига, бувисига ва ўзининг асли бўлмиш улардан тепадаги аёлларни ҳам, қизи, қиз набиралари ва ўзининг фаръи бўлган улардан пастдаги аёлларни ҳам никоҳига олиши шаръан ҳаром.\n3. Опа-сингиллари. Булар бир ота-онадан бўлиши ёки уларнинг биттасидан бўлиши аҳамиятсиз. Ҳар иккала ҳолатда ҳам киши опаси ёки синглисига уйланиши ҳаром.\n4. Холаси ёки аммаси. Бу ерда эътибор бериш муҳим бўлган нуқта бор. Киши ўз холаси, яъни онасининг опа-сингилларига ва ўз аммаси яъни, отасининг опа-сингилларига уйланиши мумкин эмас. Хола ёки амма деганда уларнинг қизлари тушунилмайди. Гарчи бизнинг урф-одат бўйича уларнинг қизларига ҳам хола ёки амма атамалари ишлатилса-да, бу шариат ҳукмида эътиборсиздир.\n5. Ака-укасининг қизлари. Киши ўз акаси ёки укасининг қизига уйланиши мумкин эмас.\n6. Опа-сингилининг қизлари. Киши ўз опаси ёки синглисининг қизини ўз никоҳига олиши ман қилинади. Бу ердаги ҳукмга ҳам аҳамият беришимиз керак. Ака-укалар, опа-сингиллар ёки ака-сингиллару опа-укалар бир-бирлари билан қуда-анда бўлишлари мумкин, бундан монелик йўқ. Яъни киши ўз амакисининг ёки аммасининг қизини никоҳига олиши мумкин. Шунингдек, холаси ёки тоғасининг қизига ҳам уйланаверади. Булар ҳаром қилинмаган. Акаси ёки укасини, шунингдек, опаси ёки синглисининг қизига уйланиши ҳаром қилинган.\nДемак, у ўз ака-укаси ҳамда опа-синглисининг қизлари, уларнинг набиралари ва улардан пастдагиларга ҳам уйланолмайди.\nЮқоридагиларнинг ҳаммаси насаб жиҳатдан ҳаром қилинганларга киради.\n7. Шунингдек, киши уни эмизган аёлга, унинг қизлари ва набираларига ва улардан ҳам пастдагиларга уйланиши мумкин эмас. Чунки бу тоифадагилар ҳам сут орқали яқин қариндошларга айланишган.\n8. Қолаверса, кишининг ўз хотинининг онасига, хотинининг бошқадан бўлган қизларига, хотинининг набираларига, ўз ўғлининг хотинига, ўғли ёки қизи томонидан набираларининг ва улардан ҳам пастдагиларнинг хотинларига, ўз отаси ёки боболарининг хотинларига ҳам уйланиши ман қилинган. Булар қуда-андачилик орқали қариндошлар ҳисобланади.\nБулардан бошқа қариндошлар маҳрам ҳисобланмайди ва шариат уларга уйланишни ман қилмайди.\nМодомики, шариат қайтармаган экан, киши уларни ўз никоҳига олиб, улар билан оила қуриш жоиз.\nБирор оят ёки ҳадисда қариндошлар орасидаги никоҳдан қайтарилмаган. Лекин бунинг аксига ҳам оятда ва ҳам Расулуллоҳ соллаллоҳу алайҳи васалламнинг суннатларида ҳужжат бор.\nАллоҳ таоло Аҳзоб сураси, 50-оятда айтади:\nيَا أَيُّهَا النَّبِيُّ إِنَّا أَحْلَلْنَا لَكَ أَزْوَاجَكَ اللَّاتِي آتَيْتَ أُجُورَهُنَّ وَمَا مَلَكَتْ يَمِينُكَ مِمَّا أَفَاءَ اللَّهُ عَلَيْكَ وَبَنَاتِ عَمِّكَ وَبَنَاتِ عَمَّاتِكَ وَبَنَاتِ خَالِكَ وَبَنَاتِ خَالَاتِكَ اللَّاتِي هَاجَرْنَ مَعَكَ\n“Эй Набий, Биз сенга маҳрларини берган жуфтларингни, Аллоҳ сенга ўлжа қилиб берган қўл остингдаги (чўри)ларни, амакингнинг қизлари, аммаларингнинг қизлари, тоғангнинг қизлари, холаларингнинг қизларидан сен билан ҳижрат қилганларини ҳалол қилдик”.\nРасулуллоҳ соллаллоҳу алайҳи васаллам ҳам аммаларининг қизи Зайнаб бинти Жаҳш онамизга уйланганлар. Шунингдек, жонажон қизлари Фотима розияллоҳу анҳони амакиларининг ўғиллари Али ибн Абу Толибга берганлар.\nБулар маҳрамлардан ташқари қариндош аёллар билан турмуш қуриш жоиз эканига далолат қилади. Қариндошлар орасидаги никоҳ ортидан турли касалликлар келиб чиқиши ёки боланинг нимжон бўлиб туғилиши ҳақидаги гапларнинг ҳеч қандай асоси йўқ. Буни умумий ҳукм тарзида айтиш мутлақо нотўғри. Бу жуда нодир ҳолатларда кузатилади. Бу қариндош бўлмаганлар орасидаги никоҳдан туғилган болаларда ҳам кузатиладиган ҳолат ҳисобланади.\nБу ҳақда машҳур олим Аҳмад Шавқий шундай дейдилар: “Шу соҳанинг ҳар қандай олими ҳам мавзунинг диққат билан ўрганиб чиқса, «қариндошлар орасидаги никоҳ наслда турли касалликларни келтириб чиқаради» деган сўз ҳар доим ҳам тўгри бўлавермаслигига амин бўлади. Бу баъзи ўринларда тўғри бўлиши мумкин. Лекин ҳар доим ҳам эмас. Буни умумий ҳукм ёки умумий қоида қилиб олиш ярамайди.\nАгарда қариндошлар орасидаги никоҳда қандайдир зарарлар бўлганида эди Аллоҳ расулига уларга уйланиши мумкинлигига ишора қилмаган бўларди”.\nБаъзи фарзандларда қариндошлар никоҳи сабаб касаллик кузатилган тақдирда ҳам, бу нодир ҳолат. Шуни деб «қариндошлар никоҳининг ҳаммаси фарзанд касаллигининг манбаи» дейиш хато. Чунки баъзида етти ёт бегоналарнинг никоҳидан ҳам қони қонига тўғри келмагани сабабли фарзандлари касал, ногирон бўлиши кузатилади.\nХулоса қилиб айтганда, шариат – бу инсонларни дунё ва охиратда саодатманд яшашлари учун Аллоҳ таоло томонидан нозил қилинган йўл. Инсонга зарар етадиган ишлардан шариатимиз қайтарган. Баъзилар томонидан айтилаётган «қариндошлар никоҳи» ҳақидаги гаплар ва уни ёмонлаш, агар юқорида айтиб ўтилган тоифалар ҳақида бўлса, бунга эътироз йўқ. Чунки шариатимиз бундан қайтарган. Агар юқорида санаб ўтилган қариндошлардан бошқалари назарда тутилаётган бўлса, бу сўз шариатга хилоф. Аллоҳ ҳалол қилган нарсани бандаси ҳаром қилолмайди, бунга ҳаққи ҳам йўқ. Зеро, юқорида санаб ўтилган тоифа аёллардан бошқа қариндош аёлларга бемалол уйланиши киши учун мумкин.\nАгар ишончли шифокор икки қариндош орасидаги никоҳ натижасида туғиладиган болада қандайдир нуқсон бўлиши мумкинлигини айтса, уйланмагани маъқул. Лекин бу умумий ҳукм қилиб олинмайди.\nИнсон Аллоҳнинг ҳукмига таслим бўлсагина роҳат топади. Йўқса, ҳайрату залолатда, нима қиларини билмай, йўл тополмай, биринчи гапи иккинчисига таноқуз бўлавериб, дунёдан ўтиб кетади. Аллоҳ барчамизни ҳақда собит қилсин!\nПравослав руҳонийни мусулмонлар ҳимоя қилмоқда\n2007 09:20 19.02.2020\n1033 15:50 18.01.2020\nСаудия Арабистонида 18 ёшга кирмаганларнинг турмуш қуриши тақиқланди\n554 13:30 28.12.2019\n2185 10:30 03.12.2019\nРасмий ҳужжат учун никоҳ жоизми?\n2187 06:10 25.09.2019\nҚонун ва қадрият. Ёхуд эътиқодсиз яшаб бўлмаслиги ҳақида\n2273 16:11 13.09.2019\nХитойдан қайтган 20 ёшли талаба вафот этди\nМусулмонлар коронавирус ташхисининг энг тезкор усулини ишлаб чиқдилар\n«Вазирларнинг безанган хотинлари, ўйнашлари шунчалик кўпки...»\nХушхабар! Диний идорадан ажойиб янгилик...\nКабоб егиси келган келин ва жаҳлдор қайнота...\nЙогурт еса бўладими?\nШавкат Мирзиёев: “Диний мактаб ва мадрасалар ташкил этилади”\nЭрим укам билан уришиб қолди...\nУмра визаси 7 баробарга арзонлашдими?\nБева аёлга яқинлик қилиш савобми?


Коронавирус Италиядан уч китъага таркалди. Сунгги маълумотлар – КУН УЗ\nГлавная / Жахон / Коронавирус Италиядан уч китъага таркалди. Сунгги маълумотлар\n27.02.2020\tЖахон Comments Off on Коронавирус Италиядан уч китъага таркалди. Сунгги маълумотлар 65 Показы\nЕвропанинг бир канча давлатларида янги типдаги Covid-19 коронавируси инфекциясидан зарарланишнинг илк холатлари кайд этилди. Катта эхтимол билан бу таркалиш Италия билан боглик, Апеннин яриморолида вирусдан зарарланганлар сони 323 нафарга етган, 11 киши вафот этган.\nСунгги маълумотларга кура, Австрия, Хорватия, Швейцария, Руминия ва Грецияда шу кунларда Италияда булиб кайтган фукароларда коронавирус аникланган.\nКоронавирус Европага таркалмокда, Италия шахарлари карантинда. Сунгги маълумотлар\nАфрика шимолидаги Жазоирда хам вирусдан зарарланишнинг илк холати кайд этилди: бу бемор Италия фукароси булиб, у 17 февраль куни Италияда булган.\nБразилиянинг Сан-Паулу шахрида хам 61 ёшли эркакда касаллик аникланган, у якинда Италияда хизмат сафарида булиб кайтганди, бу Жанубий Америкада ушбу вирус аникланган илк холатдир.\nИталияда вирус юктирганлар сони усишда давом этмокда, аммо кушни мамлакатлар чегараларни ёпишга шошилмаяпти, бу «пропорционал чора булмайди» деб хисобланмокда. Франция, Германия, Италия ва Еврокомиссия вакиллари узаро учрашувда одамларнинг харакатланишига чеклов урнатмасликка карор килишди.\n«Гап вирус хакида кетмокда, у чегара билмайди», – деган Италия согликни саклаш вазири Роберто Сперанца. Унинг германиялик хамкасби Йенс Шпан Италиянинг кушнилари огир вазиятга «жиддий муносабатда булиши»ни айтиб, бундан кейин вазият янада ёмонлашиши мумкинлигини истисно килмаган.\nБуюк Британияда Италия шимолида таътил утказиб кайтган мактаб укувчиларига уйга жавоб бериб юборилган, хукумат фукароларига ушбу мамлакатга сафар килмасликни тавсия этмокда. Аммо Британия согликни саклаш вазири Мэтт Хэнкок хукумат Италия билан авиаалокани тухтатмаслигини маълум килди, хар йили бу мамлакатга уч миллионга якин британиялик ташриф буюради.\n«Италияга каранг, у ерда Хитойдан келаётган самолётларни кабул килиш тухтатилган, лекин Италия Европада хаммадан купрок зарар курган мамлакат булиб турибди», деган Хэнкок.\nЕвропада нималар булмокда?\nАвстрияда италиялик ёш жуфтликда коронавирус аникланди, улар Тиролдаги Инсбрук шахрида яшаб келишган. Улардан бири ишлаган мехмонхона хозирда ёпиб куйилган.\nКоронавирус авж олиши туфайли Венеция карнавали бекор килинди / AFP/GETTY IMAGES\nШвейцария хукумати Италия билан чегарада жойлашган Тичино кантонида яшовчи кекса ёшли эркак Миланга борганида вирус юктиргани хакида хабар берган, айни вактда бу бемор изоляция килинган.\nВирус якинда Италиядан Хорватияга келган эркакда хам аникланган, бу Болкон мамлакатларида илк бор вирус аникланиши булди.\nКанар оролларидаги Тенерифе шахрида мингга якин мижоз жойлашган йирик мехмонхона айни вактда карантинга олинган. Бу мехмонхона мижозларидан бири, Италиядан турмуш уртоги билан бирга таътилни утказиш учун келган шифокорда вирус борлиги маълум булган.\nИспаниядаги мехмонхонада юзлаб мижозлар карантинга олинди. Коронавирус буйича сунгги маълумотлар\nИспаниянинг материкдаги кисмида хам вирус юкишининг илк холати хакида эълон килди: Барселонада якинда Италия шимолида булиб кайтган аёлда вирус аникланган.\nШунингдек, Руминияда уч хафта мукаддам Италиядан келган сайёхда вирус аникланди.\nГрецияда мамлакатнинг 38 ёшли фукаросида вирус аникланган, бу аёл Италия шимолида таътилни утказиб кайтганди. У айни вактда Салоникада шифокорлар назорати остида булиб турибди. У билан алокада булганларнинг барчаси текширилмокда.\nФранция ва Германия хукуматлари хам Италияда булиб кайтган фукаролари вирусга чалингани билан боглик янги холатлар хакида маълум килди. Францияда иккинчи улим холати кайд этилди: 60 ёшли француз Covid-19 курбони булди. Аввалрок Францияда коронавирус келтириб чикарган касаллик окибатида Хитойдан келган 80 ёшли сайёх оламдан утганди.\nЖахон согликни саклаш ташкилоти 26 февраль тонгида эълон килган маълумотларга кура, бутун дунё буйлаб жами 80980 киши коронавирусдан зарарланган. Ташкилот бош директори Тедрос Адханом Гебрейесус Хитойдан ташкарида вирусдан зарарланиш холатларининг кескин усиши «жиддий хавотирларни келтириб чикаргани»ни айтиб утган.\nКоронавирусдан зарарланиш холатларининг асосий кисми Хитойда, бу ерда сунгги маълумотларга кура, 78 мингдан ортик кишида вирус аникланган, 2700 киши вафот этган. Лекин сунгги хафта мобайнида бу мамлакатда вирусдан зарарланганлар ва курбонлар сони усиши пасайди. Сешанба куни ХХР худудида 52та улим холати кайд этилди – бу сунгги уч хафта мобайнидаги энг паст курсаткичдир.\nИталия – Хитойдан ташкаридаги учта эпидемия учогидан бири булиб турибди.\nТехронда кушимча хавфсизлик чоралари кулланган / AFP\nЭронда расман 139та вирус юктириш холати кайд этилган, 19 киши вафот этган, аммо норасмий маълумотларга кура, вирусдан зарарланганлар ва курбонлар сони анча куп булиши мумкин. Эрон согликни саклаш вазири уринбосари, аввалрок хукумат коронавирус буйича хакикий холатни яширмаётганини айтган Ирож Харирчи унинг узида вирус аникланганини маълум килди.\nЭрон президенти Хасан Рухоний давлат хеч бир худудда карантин жорий этмаслигини маълум килди. «Аммо кимдадир касаллик белгилари аникланса, уни карантинга жойлаштириш керак булади», дея кушимча килган у.\nАКШ Давлат котиби Майк Помпео эса бутун жахондаги давлатларни «коронавирус хакидаги хакикатларни яширмаслик»ка чакирган ва Эрон вирус таркалиши буйича «мухим маълумот»ни яшираётган булиши мумкинлигини тусмол килган.\nКоронавирус Эронда: Икки амалдор касалланган, вазият огирлашмокда\nЭронда вирус таркалиши кулами хакида аник ва ишончли маълумотлар мавжуд эмаслиги туфайли бу мамлакатдаги вазият халкаро экспертларнинг энг куп ташвишига сабаб булмокда.\nЛондондаги Kings Colledge университетининг инфекцион касалликлар буйича эксперти Натали Макдермотнинг сузларига кура, Эронда кайд этилган холатларнинг аксари кекса ёшли одамлар билан боглик булиб, факат уларда аникланган холатлар хакида маълум килинмокда.\n«Шундай тасаввур хосил булганки, бизга факат айсбергнинг учи хакида айтишмокда, колган кисми хакида хеч нарса маълум эмас – нисбатан ёшрок булганлар вирус юктирган булсада, улар вирус юктиргани хакида билмасликлари мумкин», деган у.\nЭрон кушнилар учун хавф манбаига айланди. Хукумат коронавирус буйича маълумотларни яширмокдами?\nРоссия 28 февраль куни Эрон фукароларига виза бериш тухтатилганини маълум килди.\nЖанубий Кореяда коронавирусдан зарарланганлар сони 1261 нафарга етган, 11 киши халок булган. Бу мамлакат коронавирус юкиши билан боглик энг куп холат кайд этилиши буйича Хитойдан кейинги иккинчи давлатдир. Айни вактда 16 734 кишининг тахлиллари урганилмокда.\nЖанубий Кореяда аникланган коронавирус инфекцияси билан касалланиш холатларининг 900дан ортиги Тэгу шахри ва унга кушни Кёнсан-Пукто провинциясига тугри келмокда. Жанубий Корея авиакомпаниялари Тэгуга рейсларни вактинча бекор килган. Бу шахарда истикомат килувчи Синчонжи сектаси издоши хисобланган аёл коронавирус тестидан утишдан бош тортиб, икки хафта давомида мингга якин одам билан бирга ибодатларда иштирок этиши Жанубий Кореяни жахондаги учинчи энг йирик коронавирус учогига айлантирганди. Хукумат бу секта аъзолари булган 215 мингдан ортик кишида вирус бор-йуклигини аниклаш учун текширувлар утказмокда.\nМамлакат президенти Мун Жэ Ин 25 февраль куни вазиятни «фавкулодда жиддий» деб атаб, шахарни «алохида фалокат худуди» деб эълон килишнинг узи етарли булмаслиги мумкинлигини таъкидлаган эди.\nАКШ харбий рахбарияти Жанубий Кореяда хизмат килувчи америкалик аскарлардан бири (Тэгудаги базада) вирус юктириб олганини тасдиклади.\nАКШ Касалликларни назорат килиш ва профилактика марказлари вирус мамлакатда огир муаммоларни келтириб чикариши мумкинлиги тугрисида огохлантирган. Шу билан биргаликда, амалдорлардан бири, гап бу эпидемия качон глобал пандемия сифатида тан олинишига богликлигини кайд этиб утган.\nКоронавирус: Пандемия бошландими ёки йук, куркувга хожат борми?\nЯпонияда бош вазир Синдзо Абэ барча спорт ва маданий тадбирларни бекор килишга ёки икки хафта кейинга колдиришга чакирди, 2020 йилги Токио Олимпиадаси ушбу мамлакатда утказилиши хавф остида колган.\nПред. Узбекистонда тиббиёт коллежлари урнида Ибн Сино мактаблари ташкил этилади\nСледующая Туркия Сурияда катта йукотишга учради. Тафсилотлар\nКарийб ярим миллион суриялик кочок уз уйига кайтди\n“Умра-2017” Рамазон мавсуми гурух рахбарилари учун укувлар ташкил этилди


Мамлакатимизда тарихий обидалар, зиёратгоҳлар, бир сўз билан айтганда, ўзбек халқининг буюк тарихини қайта тиклашга катта эътибор қаратилмоқда. Хусусан, қадим Бухоро заминида мангу қўним топган улуғ аждодларимиздан Хожа Абдулхолиқ Ғиждувоний, Хожа Ориф Моҳитобон Рeвгарий, Хожа Маҳмуд Анжир Фағнавий, Хожа Али Ромитаний, Хожа Муҳаммад Бобойи Самосий ва Хожа Муҳаммад Баҳоуддин Нақшбанд қабрлари қайта тикланиб, улар жойлашган масканлар ободонлаштирилди. Бугунги кунда ушбу мақбаралар улуғ зиёратгоҳларга айланган.\nХалқимизнинг қадимий тарихидан сўзлайдиган ноёб ёдгорликлардан бири Ҳазрат Бобойи Лақлақағий зиёратгоҳи Бухоронинг Ромитан туманида жойлашган энг қадимий қадамжолардан саналади.\nҲазрат Умар жоме масжиди имомлари томонидан тақдим этилган маълумотларга кўра, Ҳазрат Бобойи Лақлақағий – Ҳазрат Хожа Ниёз Хоразмий хожагонлик тариқатининг асосчиси Абдулхолиқ Ғиждувонийга устозлик қилган. Шу боис Ҳазрат хожагонлик тариқати занжирининг бошланишида турувчи улуғ авлиё ҳисобланган. Ҳазрат тирикчилик учун деҳқончилик билан машғул бўлган. Ўз маблағлари ҳисобидан 3арафшон дарёси устида ёғоч кўприк қурдирган. Мазкур кўприкдан Чориқулбой томонидан тошкўприк қурилгунга қадар фойдаланилган.\nҲазрат ўз муридлари тарбияси учун ҳам қимматли вақтини аямаган. Вақти-вақти билан воҳанинг барча туманларига сафар қилиб ҳам турган.\nТарихий манбаларда келтирилишича, Ҳазрат Бобойи Лақлақағий Абдулхолиқ Ғиждувонийга сабоқ берган йиллари ёши анча улғайган бўлиб, у кишига нисбатан «Бобо» сўзини илк бора Абдулхолиқ Ғиждувоний қўллаган экан. Абдулхолиқ Ғиждувоний устозларининг хизматларини қилиб, дуоларини олишга муваффақ бўлган. У зот сабоқ олиш учун Ғиждувондан Хожа Ниёз Хоразмий ҳузурига келганларида, Зарафшон дарёси устига қурилган «Пули Лақлақа» кўпригидан ўтган. Кўприкдан ўтиш чоғи кўприк қимирлаб тургани учун «Пули лақлақа», яъни «қимирлаётган кўприк» номини олган .\nҲазрати Хожа Абдулхолиқ 1103 йил Ғиждувонда туғилиб, 1179 (айрим манбаларда 1220) йил марҳум бўлган. Қабри Ғиждувон шаҳрида жойлашган. Ҳазратнинг қабри устидаги мақбара мустаҳкам бўлиши учун томонлари 85х8,5 метр ва баландлиги қўшқаватли гумбази билан 8,5 метр қилиб, яъни куб шаклида қурилган.\nҲазрат Абдулхолиқ Ғиждувонийнинг жуда кўп мурид, муҳиб, шогирдлари бўлган. Уларнинг энг етуклари Хожа Аҳмад Сиддиқ, Хожа Авлиёи Кабир, Хожа Сулаймон Карманий, Хожа Ориф Ревгарийдир. Хожа Абдулхолиқнинг муборак руҳи Хожа Баҳоуддин Нақшбанд ҳазратларини тарбия қилгани учун у улуғ зот Баҳоуддин Нақшбанднинг увайсий – маънавий пирлари ҳисобланган. Ҳазрат Баҳоуддинга зикри хуфя (овоз чиқармай махфий зикр қилиш)ни ўргатган ҳам у зоти шарифдир. Маълумотларга кўра, Ҳазрат саккиз минг бутпарастни мусулмон қилишга муваффақ бўлган, тавба қилдириб, тўғри йўлга солган.\nМаданий мерос агентлиги бошқарма бошлиғи Баҳодир Матчоновнинг таъкидлашича, мамлакатимизда тарихий ҳақиқатни тиклаш давлат сиёсати даражасида бўлиб, 8 минг 210 та тарихий ёдгорликлар рўйхатга олинган.\n– Бу рақамлар мамлакатимизни нафақат Шарқда, балки бутун дунёда тарихий маданий ёдгорликларга бой ўлкалардан бири сифатида намоён этади. Юртимиздан етишиб чиққан алломалар, буюк зотлар наинки халқимиз, балки бутун инсоният илм-фани, маданият ва санъати ривожига дахлдор улкан маънавий, моддий мерос қолдирган. Уларни асраб, келгусига авлодга етказиш эса бугуннинг долзарб вазифасидир, – дейди Баҳодир Матчонов.\nДругие материалы в этой категории: « Kun.uz мухбири мурожаатига муносабат\tДинда саволим бор: "Эркак киши ҳаётида учта қабр қазиши керак" деган гап асослими? »


ИСТЕЪМОЛЧИ ҲУҚУҚИ ПОЙМОЛ БЎЛМАЯПТИМИ? — Ishonch Gazetasi\nАвтомобилларга газ қўйиш шохобчаларида метан газнинг нархи сезиларли ошгани ҳайдовчиларни ранжитмоқда. Хўш, нархнинг бундай кескин оширилишига жиддий сабаб борми? Ёки бунинг ортида бошқа мақсад кўзланганми? “Иқтисодий Газета” шарҳловчиси Норбобо Шакаровнинг қуйидаги мақоласида шу ҳақда сўз юритилади\nУЗОҚДАН ПЎПИСА ҚИЛИШ\nАйни пайтда автомобилларга газ қуйиш шохобчалари теварагидаги гап-сўзлар кўпайиб, бу мавзу оммавий ахборот воситаларида тобора авж олаётгани бежиз эмас. Шу сабаблими ёки Молия вазирлигининг газ нархини оширган «тадбиркор»ларга «Ҳой, сеними, шошмай тур» қабилида пўписа қилгани таъсир этдими, ҳар қалай 2018 йил охирларида водийдаги метан газ «заправка»ларида пайдо бўлган тирбандликларга барҳам берилиб, газ нархи аввалги даражасига қайтди! Бу яхшилик аломати, албатта.\nАммо бу ҳолат узоққа чўзилмади. Янги йилнинг дастлабки кунлариданоқ айрим ҳудудларимизда 1 метр куб метан газ нархи ўтган йилнинг декабрь ойига нисбатан 1900 сўмдан 2200 сўмгача, яъни 300 сўмгача ҳамда 1 литр пропан гази нархи 200 дан 500 сўмгача ошганлиги кузатилди. Пойтахтимизнинг ҳалқа йўлида жойлашган «Deluxe trans servis» МЧЖда ҳам шундай ҳолат юз берди. Ажабланарлиси шундаки, ҳеч бир шохобчада нарх ошишининг сабаблари кўрсатилмай, истеъмолчиларнинг қонуний ҳақ-ҳуқуқлари поймол этилди.\nМаълумки, юртимизда тадбиркорларга кенг имконият ва имтиёзлар берилиб, уларнинг эмин-эркин фаолият юритишлари учун барча шароитлар яратилмоқда. Аммо айрим тадбиркорлар бундай имтиёзларни суиистеъмол қилиб, қандай бўлмасин кўпроқ фойда олиш пайида бўлмоқдалар.\nТаҳлилларга кўра, 2018 йилнинг 9 ойида автомобилларга газ қуйиш шохобчаларида метан ўртача 1650 сўмдан сотилган бўлса, IV чоракка келиб 1950 сўмга етди. 16 ноябрдан бошлаб эса 2200, баъзи жойларда 2300 сўмгача кўтарилди. Натижада газ қуйиш шохобчаларининг рентабеллик даражаси 2018 йилнинг 9 ойлигидаги 20-29 фоиздан 45-60 фоизгача ошди. Иқтисодчиларнинг фикрича, бундай ўта юқори даромад иқтисодиётнинг ҳеч бир соҳасида мавжуд эмас!\nШунинг учун ҳам бундай юқори даромадли «фаолиятни» ҳалол тадбиркорлик ёки ишбилармонликка йўйиш қийин. Маълумки, ушбу тоифадаги тадбиркорлар хомашё, яъни метан газининг 1 куб метрини 800 сўмдан харид қилиб, истеъмолчиларга салкам уч баравар қимматига сотяптилар.\nВаҳоланки, Давлат солиқ қўмитасининг яқинда тарқатган баёнотида муайян бир шохобчанинг рентабеллик даражаси 30-36 фоиз миқдорида сақланса ҳам нарх 1800-1900 сўмдан ошмаслиги кўрсатилган.\nМолия вазирлиги маълумотларига кўра, республикамизда 692 та автомобилларга газ тўлдириш компрессор станциялари бўлиб, уларнинг ҳар бири ойига ўртача 1миллион куб метр газ сотади. Агар нарх ҳозирги даражада, яъни 2100 сўмдан ҳисоблаганида, битта шохобча барча сарф-харажатлардан ташқари 514 миллион сўмсоф фойда олар экан! Мана масаланинг ўқ илдизи қаерда! Шохобчалар 30 фоиз рентабеллик даражаси билан ишласа ана шундай фойда олади, энди 60 фоизлик рентабелликка эришса, қанча маблағ бўлади?\nБундай ҳолатда Истеъмолчилар ҳуқуқларини ҳимоя қилиш идоралари, ҳуқуқ-тартибот органлари, Молия вазирлиги ёки Давлат солиқ қўмитаси «тадбиркорлар»га узоқдан туриб пўписа қилишда давом этаверса, машаққат билан топаётган пулини газга совураётган истеъмолчи ҳуқуқи поймол этилаверади.\nОдатда катта миқдордаги маблағ айланадиган соҳаларда коррупция ҳолатлари кўпроқ учрайди. Метан-газ шохобчалари фаолияти юзасидан танқидий мулоҳазалар билдирилаётган бўлса-да, вазиятнинг ижобий томонга ўнгланмаётгани соҳада коррупция иллатлари илдиз отмаяптими, деган гумонларни келтириб чиқаради, албатта.\nШу ўринда ҳақли бир савол туғилади: наҳотки, газ соҳасида фаолият юритаётган айрим тадбиркорларимиз давлат ва жамоат олдидаги ижтимоий масъулиятларини унутиб, амалдаги тартиб-қоидаларни ҳам четлаб ўта бошладилар.\nНима бўлганда ҳам метан газ билан боғлиқ масалада якуний тўхтамга келинмас экан, мунозаралар давом этаверади. Бундан эса оддий истеъмолчининг жабр кўргани қолади, холос.\n“Иқтисодий Газета”. 2019 йил, 1-сон


Тўйга кредит олма! – Yoshlar ovozi\nТўйга кредит олма!\n11 февралга ўтар кечаси бир гуруҳ фаоллар Бишкекнинг турли бурчакларидаги молия муассасалари олдига трафарет билан “Тойго кредит алба!” (“Тўйга кредит олма!”) сўзини ёзиб кетди. Кўплаб ёзувлар банкларга кириш олдида пайдо бўлди, дея хабар берди акция иштирокчилари.\nФаолларнинг фикрича, одамлар пул ишлатишни билмайди. “Турли тадбирларни ўтказиш учун кредит олмоқда. Одамлар тадбиркорлик учун эмас, балки тўй ўтказиш учун кредит олади. Кейин эса қарз ботқоғига тушиб қолади, шундан сўнг ёшлар биргаликда ширин турмуш кечириш ўрнига кредитдан қутилиш учун пул топиш мақсадида чет элга кетишга мажбур бўлади”, демоқда фаоллар. Ғоя муаллифларининг таъкидлашича, уларнинг хатти-ҳаракатлари банклар фаолиятига тўсқинлик қилишга қаратилмаган.\nҚирғизистонда тўйлар кўплаб меҳмонлар иштирокида бўлиб ўтади, шу сабабли кўпинча ёш келин-куёвлар, уларнинг ота-оналари кредит олишга мажбур бўлади. Ҳукумат ва парламент бу каби кўринишлардан хавотирга тушиб қолди ва тантаналар ўтказилиши чекланиши борасида тез-тез мурожаатлар билан чиқиб туради.\n2018 йилда Маданият, информация ва туризм вазирлиги тўйларнинг энг яхши сценарийси бўйича танлов эълон қилди. Танловдан кўзланган мақсад тантаналарни жаҳон тажрибаси асосида ўтказиш, харажатларни ҳаддан зиёд кўпайиб кетишига тўсиқ қўйиш, тантаналарни ўтказишда янгича маданиятни жорий қилишдан иборат эди.\nАвстралияда ноодатий коала туғилди\nТИВ Консуллик бошқармаси Москва вилоятидаги ёнғин ҳақида маълумот берди\nИндонезияда икки юзли чақалоқ туғилди\nO‘zbekistonlik qiz Rossiyaning “Pesni” teleshousida Timati va Bastani maftun qildi (video)\n← Бедор тунлар яна қайтмоқда ёхуд катта ўйинлар олдидаги ўйлар\nMulla bilganini o‘qiydi →


RAHBARXON.uz | ИНФАРКТ КАСАЛЛИГИ ИНФАРКТ КАСАЛЛИГИ – RAHBARXON.uz\nИнфаркт қони қуюқлашган кишиларда бирдан рўй берадиган оғир асоратли касаллик бўлиб, 50-60 ёшли инсонларда, кўпроқ эркакларда содир бўлади. Инфарктда атеросклероздан зарарланган қон билан таъминловчи тожтомирлар торайиши, бирининг беркилиб қолиши натижасида ундан қон қисман ўта олмай қолади. Агар бутунлай ўта олмаса, инсон ҳаёти хавф остида қолади. Инфарктга қон босими ва қанд касаллиги, семизлик, асабийлашиш, кўп ичиш, чекиш, юрак атрофида суюқлик тўпланиши, ёғ босими сабаб бўлади. Инфаркт бошланиши арафасида тез-тез босим кўтарилиб, тананинг ҳар жойи қизиб увишиб туради. Ҳолсизланиб, чарчаш, сиқилиш пайдо бўлганда дарҳол қонни текширтириб, инфарктнинг олдини олиши керак.\nТоғолча, наъматак, зирк илдизи, валерианка, долчин, сариқ ҳалила, сано, қора ҳалила, занжабил, балила, қопчуп, бўйимодарон, чойўти меваси – буларнинг барчасидан бир хил миқдорда олиб майдаланади ва уч маҳал овқатдан бир соат олдин ва ётишдан олдин бир марта чой қошиқда ичилади. То қон тозалангунча ичилади. Бир ойдан сўнг бир текширтириб, токи инфаркт аломати кетгунча ичиш тавсия этилади.\nАрника гули, қашқарбеда ўти, учбарг барги, марваридгул, ялпиз ўтлари, укроп ва наъматак мевалари, шувоқ ўтидан олиб, устига 1,5 л қайноқ сув қуйилади. Сузиб олгач, кунига 4-5 маҳал илиқ ҳолда чорак стакандан ичилади.\nОддий четан, оддий бодрезак, наъматак, дўлана мевалари, майиз ва баргакдан тенг миқдорда аралаштирилади. Ундан бир стакани устига бир литр қайноқ сув қуйиб, бир кеча термосда дамлаб қўйилади. Кун давомида чой ўрнида ичилади. Бу дамламани узоқ вақт ичиш мумкин.\nБўтакўзнинг ҳўл ўтидан 10 г олиб, устига икки стакан зайтун ёки кунгабоқар мойи қуйилади. Қуёшда 20 кун оғзи ёпиқ ҳолда сақланади. Сузиб олгач, ҳар куни наҳорда бир чой қошиқдан юрак фаолиятини яхшилаш учун инфарктдан сўнг ичилади.\nТенг миқдорда йўнғичқа гули, укроп уруғи, тол пўстлоғи, далачой ўти ва дўлана мевасидан олиб аралаштирилади. Ундан 5 г олиб, устига 250 мл қайноқ сув қуйилади. Ўн дақиқа сув буғида қиздириб, бир соат дамлаб қўйилади. Сузиб олгач, кунига уч маҳал (охиргиси уйқудан бир соат олдин) иссиқ ҳолда ичилади.\nЯнги пишган тутдан кунига 4-5 маҳал овқатдан олдин истеъмол қилиш тавсия этилади. 3-4 ҳафтадан сўнг юрак оғриғи, ҳансираш камаяди.\n30 г олиб майиз устига бир стакан қайноқ сув қуйилади ва ўн дақиқа қайнатилади. Кейин бир соат дамлаб қўйилади. Кунига уч маҳал 1/3 стакандан ичилади ва икки маҳал майизлари ейилади.\nБир стакан наъматак қайнатмасига мумиёдан 0,2 г қўшиб эритилади. Кунига икки маҳал – эрталаб ва кечқурун ичилади. Даволаниш муддати – ўн кун.\nЯрим кг май асалидан, 0,5 мл 70% ли спирт, арслонқуйруқ ўти, қушторон, мойчечак, доривор валериана илдизи ва дўлана мевасидан олинади. Асал ва спиртни аралаштириб, паст оловда қайнатилади. Кейин юқоридаги ўсимликларнинг ҳар биридан бир ош қошиқдан олиб, термосга солинади. Устига бир литр қайноқ сув қуйиб, икки соат қўйилади. Сўнгра, дамлама асал қайнатмаси билан аралаштирилади. Биринчи ҳафтада эрталаб ва кечқурун бир чой қошиқдан, иккинчи ҳафтада бир ош қошиқдан ичилади. Тайёрланган дори тугагач, ўн кун танаффус қилиб, даволаниш такрорланади. Юрак-қон томирлари учун, атеросклероз, стенокардия, хафақон ва ишемияда ичилади.\nИкки кг асалга оддий четан мевасидан бир кг қўшилади ва аралаштириб, кунига бир ош қошиқдан истеъмол қилиш тавсия этилади.\n100 г буғдой олиб, устига сув қуйиб, иссиқ жойга қўйилади. Майсаси бир мм узунликда униб чиққандан кейин гўштқиймалагичдан ўтказиб, унга ўсимлик мойи, асал ва майиз қўшиб, наҳорда истеъмол қилинади.


"Митти жужача" газаги тайёрлаш усули рецепти сирлари, оддий ва мазали\nVatanda.Com » Пазандалик » Таомлар » "Митти жужача" газаги\nНозик ва жуда ҳам ажойиб газак! Байрам дастурхони учун ажойиб танлов! Тайёрланиши оддий, натижаси дастурхон даврасида барчани лол қолдириб, лаззатланишни тақдим этади. Ушбу рецептни албатта тайёрланг!\n100 грамм қаттиқ пишлоқ\n200 грамм творогли пишлоқ (алметте, филаделфия)\n80 грамм тузланган ласос балиғи\n1 дона сабзи (пиширилган)\n12 дона юмалоқ қалампир\n6 дона крекер печеняси\n1. Қаттиқ пишлоқни қирғичнинг кичик томонидан чиқаринг.\n2. Бир идишга творогли пишлоқ, майда тўрғалган укроп, саримсоқ, майда тўрғалган балиқ, қирғичдан чиқарилган пишлоқнинг ярим қисмини бирлаштиринг.\n3. Бирлаштирилган масаллиқларни блендерда аралаштиринг. Бир хил масса ҳосил бўлгунга қадар.\n4. Тайёрланган массадан катта ёнғоқ ҳажмида юмалоқ шакллар ясанг. Шаклларни қирғичдан чиқарилган пишлоқга юмалатинг.\n5. Шарикларни крекер печеняси устига териб чиқинг.\n6. Сабзи ёрдамида жўжача оёқлари, тожи, бурун шаклини кесинг. Ёпиштириб чиқинг. Қалампир ёки гвоздика зираворидан кўзлар ёпиштиринг.\n7. Гўзал ва нозик газакни дастурхонга тортинг.


Андижон давлат университети битирувчилари билан кечган учрашувда ижтимоий-гуманитар фан йўналишлари бўйича битирувчи талабалардан 105 нафари билан шу жойнинг ўзидаёқ ишга жойлашиш ҳақида уч томонлама шартномалар имзоланди.\nВилоятдаги таълим муассасаларида айни пайтда психология, тарих, ҳуқуқ, миллий ғоя ва маънавият асослари фанларидан 112 нафар педагогларга эҳтиёж мавжуд.\nАндижон вилоят халқ таълими бошқармаси ана шу эҳтиёжни қоплаш мақсадида университет раҳбарияти билан ҳамкорликда учрашув ташкил этди. Унда иштирок этган 4-курс талабалари туман ва шаҳар халқ таълими бўлимларининг мудирлари, кадрлар бўйича мутахассислар ҳамда умумий ўрта таълим мактабларининг директорлари билан бевосита мулоқотда бўлдилар.\n– Бугунги кунда таълим тизимидаги ижобий ўзгаришлар ёшларнинг педагогикага бўлган қизиқишини оширишга хизмат қилаётир, – дейди вилоят ХТБ бошлиғи Ф.Бузруков. – Университет талабалари ҳам ўқишни тугатгач, мактабларда астойдил ишлаш истаги борлигини билдирдилар. Уларнинг иштиёқи, шижоати баланд. Бундай талабалар орасидан эртага моҳир педагоглар етишиб чиқишига ишонамиз. Ўйлаймизки, улар етарлича малака тўплаб олганларидан кейин таълим сифатини оширишга салмоқли ҳисса қўшадилар.\nШу куни уч томонлама шартномага эга бўлган 81 нафар битирувчи талаба жорий ўқув йилининг 3-чорагидан мактабда ишлашни бошлайди, 24 нафари эса 2020-2021 ўқув йилидан педагог сифатида ишлашга киришади.


Хоразм вилояти Янгиариқ тумани Собурзон маҳалласи аҳолисининг ичимлик суви таъминотидаги муаммолар бўйича қилган мурожаати ижобий ечим топди. Аҳоли тоза ичимлик суви билан таъминланди.\nХоразм вилоятининг Янгиариқ тумани Собурзон маҳалласида яшовчи фуқаролар ичимлик суви билан боғлиқ муаммодан Kun.uz`га шикоят қилишган эди.\n2017 йилда маҳалладаги Шиддат, Ойдин, Муножот, Муҳташам кўчаларида ичимлик суви тармоғи таъмирланиб, янги қувурлар ётқизилган, одамлар «Туямўйин-Урганч» МСҚФ Янгиариқ тумани бўлими билан шартнома имзолаб, шахсий маблағлари эвазига тармоққа уланиб, олдиндан тўловни ҳам амалга оширишган.\nАммо орадан 3 йил ўтган бўлса-да, ичимлик суви таъминотидаги муаммолар тўлиқ ҳал қилинмагани, жумладан, қувурлар ёрилиб, сув назоратсиз тарзда далага оқиб ётгани, аҳолининг уйларига етиб бормаётгани айтилган эди.\nKun.uz`да бу ҳақда «Янгиариқда ичимлик суви муаммоси – одамлар қувурлар ёриғидан оққан сувни истеъмол қилишмоқда» номли танқидий мақола эълон қилинди.\nМақолада ёритилган ҳолатлар Олий Мажлис Қонунчилик палатаси депутати Ботирбек Тўразода, халқ депутатлари Хоразм вилоят Кенгаши депутати Отабек Раззақов томонидан ўрганиб чиқилди.\nЯнгиариқ туманидаги ичимлик суви етказиб бериш ва қувурлар эксплуатацияси, уларни таъмирлаш ишлари давлат хусусий шерикчилигидаги «City Building Tale» корхонаси томонидан тармоқдаги авария бартараф қилинди.\nҚувурларда жорий таъмирлаш ишлари ўтказилди ва аҳоли хонадонларига тоза ичимлик сувининг етиб бориши таъминланди.


Тожикистонда диний қўмита расмий рухсатномасига эга бўлган 49 нафар диний раҳнамолар коронавирусга чалинган. Улардан бири, Ашт ноҳиясидан бўлган имом хавфли вирус юқтириши натижасида вафот этган. «Азия-Плюс» сайтининг хабар беришича, бу ҳақда Тожикистон дин ишлари қўмитасида бугун ўтказилган матбуот анжуманида қўмита раиси Сулаймон Давлатзода маълум қилган.\nДавлатзоданинг сўзларига кўра, коронавирус юқтирган муллалар ва имомлар жаноза намозларини ўқиш вақтида Соғлиқни сақлаш вазирлиги берган кўрсатмаларга амал қилмаган. Шунингдек, улар жанозадан кейин ҳам бир неча кунлаб марҳумларнинг уйида фотиҳахонликларда қатнашган.\nШунингдек, Давлатзода ҳозирги таҳликали кунларда тўйларга ҳам 100-150 нафар одам чақириш нотўғри иш бўлиши, 20-30 нафар одам чақириб тўй ўтказиш лозимлиги, ортган нарсаларни кам таъминланган қўшнилар ва маҳалладошларга тарқатилса савоб бўлишини айтиб ўтган.\nМатбуот анжуманида ҳозир бўлган Тожикистон Уламолар кенгаши раҳбари Саидмукаррам Абдуқодирзода пандемия шароитида жаноза намозларини ўқиш учун маййитни масжидга олиб келиш шарт эмаслигини, уни хонадонларда, иложи борича камроқ одам иштирокида, карантин қоидаларига риоя қилган ҳолда ўқиш лозимлигини билдирган.


Qalampir.uz - Энди раҳбарлар китоб ўқиши шарт\nЭнди раҳбарлар китоб ўқиши шарт\n14:25, 13.02.2018 Жамият\n“Раҳбар бўлсанг, китоб ўқи!” маънавий-маърифий ташаббуси олға сурилмоқда.\nЎзбекистон матбуот ва ахборот агентлиги Бош директорининг буйруғи билан Агентлик марказий аппарати, тизимдаги нашриёт-матбаа ижодий уйлари, Қорақалпоғистон Республикаси матбуот ва ахборот агентлиги, Тошкент шаҳар ва вилоятлар матбуот ва ахборот бошқармалари раҳбар-ходимлари ҳар ойда камида биттадан бадиий асар ўқиши лозимлиги белгилаб қўйилди. Бу ҳақда агентликдан хабар қилинди.\n“Раҳбар бўлсанг, китоб ўқи!” маънавий-маърифий ташаббусига асосан тизим бўйича ҳар ойнинг охирги шанба куни “Мутолаа ҳисоботи” куни этиб белгиланди. Унга кўра, ҳар бир раҳбар-ходим ўша куни ўзи ишлаётган идоранинг расмий веб-сайтида ўқиган китоби ҳақида ёзган таассуротларини эълон қилади.\nТеглар:Матбуот ва ахборот агентлиги Китоб\nПластик картадан фойдаланувчилар диққатига! “SMS-хабарнома” хизматини интернет орқали улаш хавфли\n18:27, 31.10.2018 948\n20:42, 15.10.2018 1 534\n20:33, 15.10.2018 1 287\n“Frankfurter Buchmesse” халқаро кўргазмасида Ўзбекистондан кимлар иштирок этди?\n20:29, 15.10.2018 1 113\nМактабларда ижарага берилган китоблар йўқотилса, қанча жарима тўланади?\n09:41, 10.09.2018 3 497\nКулгили, айниқса, ўзи бошқаларни ўқишга, ўрганишга ундаши лозим бўлган одамларни ўқишга ундаш, бу ишни амалга оширмаса, масалан, ҳисобот тақдим этиш орқали қандайдир жазо чораларига шама қилиб хавотирга солиш жуда кулгили. Аммо, начора?! Биз китоб орқали XXI асрда ахборот технологиялари зинапояларидан маҳрур кўтарилиб, тараққиётнинг ақл бовар чўққиларига эришдик ва ...китоб ўқимай қўйдик, мутоала унутилди.. Гўё ҳамма нарсани биламиз ва "китоб ўқи" деганларкўзимизга ақл ўргатувчи ёқимсиз кимсага айланиб қолди. Мактабга илк қадам қўйган давримизни бир эслайлик. Мактаб гўё сеҳрли эди, ўқитувчимиз ҳузурига ошиққандан ошиқардик. Кейинчалик макатаб биз ўйлаганчалик сеҳрли, мароқли маскан эмаслигини билиб қолиб, ҳафсаламиз пир бўлган. Сабаби, онгимизда мактаб яхши, зўр, деган тушунча шаклланган. Ваҳоланки, дарслар болага аввало завқ берадиган машғулот эмас, аксинча, чинакамига тер тўкиш, қийналишни ўз ичига олган ҳар бири қирқ беш дақиқалик арлик жараён. Бу жараённи ўқувчига малол келмайдиган, зериктирмайдиган тарзда қизиқарли ўтказиш эса ўқитувчининг салоҳиятига боғлик. Лекин биз мактаб қизиқарли, ўқитувчимиз зўр бўлса-бўлмаса-да, ўн йил қатнадик ва барибир нималарнидир ўқиб-ўргандик. Адабиёт ўқитувчисизнинг пўписалари иш берди. Дасрликдан ташқари бошқа кўп китобларни ўқиб, неча кунлаб ҳайрат оғушида юрганмиз ва ва бунинг учун ўқитувчимизга "раҳмат"лар айтардик. Шу жиҳатдан олиб қарганда, “Раҳбар бўлсанг, китоб ўқи!” маънавий-маърифий ташббусини қўллаб-қувватлайман. Кулганлар ҳозирча кулиб туришсин, аммо кейинчалик бу ташббусдан ҳамма миннатдор бўлади.


26-05-2016 | 23:35\nZAMIN.UZ / LIFE STYLE / 26 Май 2016 года606\nКўпчилик инсонлар ўз ҳаётини чайналган пластинкага ўхшатади, дейилади "Кун" нашрида. Иш, уй, дўстлар даврасидаги дам олиш куни ва яна иш. Қўшимчасига, кейинги душанбагача барчаси, албатта, ўзгаради, деган доимий хаёллар оғушида юрамиз. Бироқ билиб қўйинг, ҳеч нарса ўз-ўзидан ўзгармайди. Ҳаётга янгиликлар киритиш учун озгина тер тўкишга тўғри келади. Қуйида тавсия этилаётган одатлар билан Сиз зерикарли ҳаётингизни янада қизиқарлироқ бўлишига эриша оласиз.Кийим-кечакЯнги кийимлар сотиб олишни сармоя киритиш сифатида қабул қилинг. Бу атрофдагилар сизнинг кўринишингизга баҳо бериши учун эмас, балки ўзингизга янада қулайлик туғдиришингизга ёрдам беради. Яхши, чиройли ва қулай либос сизга шунчаки янада кўпроқ қувват ва қатъиятни тақдим этади. Ўзингизга бўлган ишонч ортади. ТехникаИложи борича, севимли гаджетларингиз билан бўлган алоқани чеклашга одатланинг. Планшет, смартфон, лэптоп: ҳар дақиқада бу техника маҳсулотлари сизнинг онгингизни маълумотлар оқими билан тўлдириб ташлайди. Уни қаерга беркитиш керак, дейсизми? Шунчаки, ухлашдан аввал китоблар ўқинг. Кун давомида танаффуслар қилиб, вақтингизни техникасиз ўтказишга ҳаракат қилинг. ОгоҳликМедитация стрессни камайтириш ва бахт гармонларини ортишига ёрдам беради. Медитация бу исталган ҳаракатни амалга оширишдир. Шунчаки автоматик ҳаракатларни ўчириб қўйинг. Қўлларингизни юваётган пайтингизда, узоқ ўйга толишдан воз кечинг ва кўпроқ вақтга эътибор қаратинг. Сувни, совун ҳидини ҳис этинг – ҳаттоки шу арзимас ҳаракат ҳам ажойиб ва аниқ шундай такрорланмайдиган лаҳзадир. Китоб ўқишАдабиёт вазифаларни бажаришингизда сизга яқиндан ёрдам беради. Сўз бойлигини кенгайтиради ва фикрлаш доирасининг турли қобилиятларини ривожлантиради. Вақтингиз йўқми? Ундай бўлса, таълимга йўналтирилган подкастлар (овозли ҳужжат ёки видеолар технологияси) тингланг. Қисқа TED маърузалари — ўз фикрларингизни меъёрида ушлаб туришнинг самарали усулидир.Камроқ режалаштирингАлбатта, режалар тузиш — қулай ҳаётнинг муҳим бўлаги. Бироқ чегарадан ўтиш ярамайди: баъзан аввалдан тузилган режалар жуда ҳам муракkаб бўладики, онгингиз уларни амалга оширишдан бош тортади. Тик ҳолатда ишлангБир йил аввал тик турган ҳолатда меҳнат қилишга мўлжалланган иш жойлари чинакамига муваффақиятга эришди. Тадқиқотлар шуни кўрсатадики, турган ҳолатда ишлаш кўплаб муаммоларни бартараф этади: бел ва бўйин оғриғи тўхтайди, кўзлар камроқ зарар кўради. Эртароқ турингКўп инсонлар тонгни ёмон кўришади. Бу тушунчага қарши курашиш керак. Эрта тонгда туришнинг жуда катта ижобий томонлари бор. Эртароқ уйғонгач, сиз кун оғирлигини дарҳол ўз назоратингиз остига оласиз. Тонгги бешда уйқудан туриш қийинчилик туғдирса-да, бу вақтда сиз гиперсамарадорликни ўзингизда мужассам этасиз. Тўпланиб қолган вазифаларни ҳам айнан эрта тонгда амалга ошириш жуда фойдали.


Маданият вазири Озодбек Назарбеков журналист Сардор Раҳмонқуловнинг нима сабабдан мусиқа мактаблари пулли эканлиги ҳақида берган саволига жавоб берди.\nМаълум қилинишича, мазкур мактаблар Халқ таълими вазирлиги эмас, Маданият вазирлиги тасарруфига кирганлиги сабабли ота-оналар фарзандларини тўлов асосида ўқитишга мажбур.\n«Мусиқа мактабларида фаолият юритаётган ўқитувчилар ота-оналар тўлаган бадал пулидан ойлик олишади. Бу мактаблар мажбурий эмас, тўгарак сифатида бўлгани учун Халқ таълими вазирлигига қарашли эмас. Фақат мажбурий таълимгина бепул амалга оширилади.\nМусиқа мактаблари азалдан пулли бўлган, чунки унда ўқиш мажбурий эмас, ихтиёрий. Лекин танганинг икки томониниям ҳисобга олишимиз керак. Бепул қилиш учун имкониятимиз йўқ – устозларга ойлик бюджетдан ажратилмайди. Пуллик бўлгани учун шунақа эътирозлар юзага келяпти», деди у.\nОзодбек Назарбеков шунинг учун Халқ таълими вазирлиги ҳамда Маданият вазирлиги ҳамкорликда уйда мустақил ўрганиш учун индивидуал қўлланма ишлаб чиқилаётганини маълум қилди. Қўлланма асосида бола уйида миллий чолғу асбобларини чалишни ўрганиши мумкин.\nҲозирги кунда фақат рубоб чолғу асбоби учун шундай қўлланма яратилган. Бу қўлланма бугун давлат раҳбарига ҳам тақдим қилинди ва маъқулланди. Босқичма-босқич бошқа миллий чолғу асбобларининг ҳам шундай қўлланмаси яратилади. Бу тизим орқали барча ёшдаги қизиқувчилар смартфонда мусиқий таълим олишлари мумкин.\nМаданият вазирининг таъкидлашича, барча мусиқа мактабларида кам таъминланган оилалар фарзандлари учун квоталар ажратилган. Бу квоталар ўша мактаб қувватининг 25 фоизидан ошмаслиги керак.\n«Бу – жиноят». Озодбек Назарбеков Тош ҳовли девори бузилиши ҳақида\nАзиз Абдуҳакимов ва вазирлар Тошкентдаги форумда ёшлар билан очиқ мулоқотга киришади\nБу воқеадан жиноят иши очилгандан сўнг хабар топдим – Маданият вазири вазирликдаги жиноий схема ҳақида


ЎзА - “Ўзбекнефтгаз”дан қўшни давлатга беғараз ёрдам (+фото)\n09.08.2018 15:09 Чоп этиш версияси\n“Ўзбекнефтгаз”дан қўшни давлатга беғараз ёрдам (+фото)\n9 август куни Ўзбекистон – Тожикистон чегарасини қурилиш материаллари, махсус техника ва ускуналар ортилган автокарвон кесиб ўтди. Мақсад – қўшни давлатда тиббиёт мажмуаси қуриш. Лойиҳа «Ўзбекнефтгаз» АЖ томонидан амалга оширилади.\n«Ўзбекнефтгаз» АЖ матбуот хизматидан маълум қилишларича, мамлакатимиз Тожикистон жанубидаги Хатлон вилоятида 200 ўринли замонавий тиббиёт мажмуасини беғараз асосда қуриб беради. Лойиҳа Президентимизнинг «Ўзбекистон Республикаси билан Тожикистон Республикаси ўртасида икки томонлама ҳамкорликни кенгайтириш чора-тадбирлари тўғрисида»ги қарори ижроси доирасида амалга оширилади.\nҚурилишнинг биринчи босқичида йўлга чиққан автокарвондан бошқа юклар қатори эскалатор, трейлер, муҳандис-техник ходимлар учун махсус вагонлар ўрин олган. Бундан ташқари, ер ва тайёргарлик ишлари бўйича тажрибали ишчилардан иборат 15 мутахассис қўшни мамлакатга йўл олди.